Йўл қурган етар муродга — Ishonch Gazetasi\nМамлакатимизда темир йўл соҳасининг жадал суръатда тараққий этаётгани бевосита режали янги йўллар қурилиши, замонавий тармоқ техникалари ва фан ютуқларининг ишлаб чиқаришга жорий этилиши, кадрлар малакаси ҳамда масъулиятининг оширилиши, меҳнат аҳлига кўрсатилаётган ғамхўрлик даражасини кучайтириш каби кўплаб жиҳатларга эътибор ортиб бораётгани билан бевосита боғлиқ. «Ўзбекистон темир йўллари» акциядорлик жамияти Йўл хўжалиги бошқармасига қарашли «Бухоро-1 бекати йўл хўжалиги устахонаси» жамоаси ҳам турдош корхоналар ичида ўзига хос мавқега эга.\nТемир йўл машиналари, автотранспорт воситаларини таъмирлаш, уларга зарур эҳтиёт қисмлар, иш жараёнида фойдаланиладиган асбоб-ускуналар тайёрлаш, темир йўлларни ўрта ва жорий таъмирлашга ихтисослашган мазкур корхона мустақиллик йилларида ташкил топди. Шу кунгача у мамлакат темир йўл корхоналарига намунали хизмат кўрсатиш билан бирга ўз базасини халқаро стандартларга мос тармоқ машина-техника воситалари билан муттасил бойитиб келмоқда. Айниқса, 2000 йилдан эътиборан Австриянинг «Plasser & Theurer» фирмаси билан ҳамкорлик йўлга қўйилгани айни муддао бўлди. Чунончи, хориждан келтирилган йигирмага яқин электрон усулда ишлайдиган замонавий тармоқ машиналари темир йўлларимизни жорий таъмирлаш ва капитал қурилишида юқори даражадаги сифат ва самарани таъминламоқда.\nДавр талабларига ҳамоҳанг меҳнат қилиш, ҳар бир участкада янгиликларни жорий этиш корхона обрў-эътиборини янада ошираётир. Корхона 2010 йилда ISO-9001:2008 стандарти сертификатини қўлга киритди. 2012 йилда эса Халқаро ISO-9001:2008 стандарти сертификатига лойиқ кўрилди.\nСўнгги уч йилда бунёд этилган йирик темир йўл субъектлари – 135 километрдан иборат мураккаб тузилишдаги тоғ ҳудудида жойлашган «Ангрен – Поп» электрлаштирилган темир йўл линияси, электрлаштирилган юқори тезликдаги йўловчи поездлар ҳаракатини ташкил этган «Самарқанд – Бухоро», шунингдек, 336 километр масофадан иборат «Бухоро – Мискин» линиялари қурилишларида корхона машиналари катта ҳажмдаги ишларни тез ва сифатли бажарди. Жамоа темирйўлчилари 2015 – 2017 йиллар давомида жами 48 млрд. 741 млн. 571 минг сўмлик бунёдкорлик ишларини амалга оширди.\nКорхонанинг бугунги фаолияти, айниқса, эътиборга молик. 60 нафардан иборат ишчи-мутахассислар Шерзод Жўраев бошчилигида «Бухоро – Мискин» йўналишида фаолият кўрсатаётган бўлса, Эркин Кенжаев раҳбарлик қилаётган гуруҳ аъзолари хориж техникаси билан «Қарши – Мароқанд – Китоб» йўналишида тезюрар «Афросиёб» учун йўллар созлигини таъминлаш ишларида иштирок этишди. Бош муҳандис Фурқат Розиқов бошчилигида 100 нафар ходим Когон туманида 1000 бошга мўлжалланган қорамолчиликка ихтисослаштирилган мажмуа қурилишида фидойилик кўрсатмоқда. Корхона устахоналарида ҳам иш қизғин. Бу ерда 120 нафар ишчи-мутахассис Ойбек Шаропов етакчилигида республиканинг турдош корхоналаридан келтирилган носоз махсус техникаларни таъмирлаш, асбоб-ускуналар тайёрлаш билан банд.\n– Ишчи-ходимларга яратилган қулай ва хавфсиз меҳнат шароитлари, қолаверса, кўрсатилаётган ғамхўрлик ишлаб чиқаришда ютуқларимиз кафолати бўляпти, – дейди корхона касаба уюшма қўмитаси раиси Рустам Омонов. – Бугунги кунда аъзоларимиз сони 352 нафарга етди. Ишчи-мутахассисларимизнинг кўпчилиги вахта асосида мамлакатимизнинг турли ҳудудларидаги темир йўлларда меҳнат қилишади. Улар учун махсус жиҳозланган вагон-уйларда дам олиш, шунингдек, телевизор, музлатгич, совутгич, иситиш мосламалари каби қулайликлардан фойдаланиш имкониятлари мавжуд. Бепул овқат ташкил этилган. Жорий йилнинг ўтган даврида 8 нафар ходим санаторийларда дам олиб қайтди. Оммавий спортни ривожлантириш масаласи алоҳида эътиборда.\nЯқинда жамоамизда қувончли воқеа рўй берди. Корхонамиз раҳбари, ёш ва ташаббускор Шуҳрат Жалилов самарали меҳнати, ишдаги ибратли ютуқлари эвазига темир йўл раҳбарияти томонидан «Фахрий темирйўлчи» белгиси билан тақдирланди. Бу мукофот барчамизни янги зафарларга чорламоқда.\nЭлектрон таблолар ўрнатилган, аммо…\nТЕМУР ВА ФОЛБИН


Физика ва коллоид кимё кафедраси – Ximiya texnologiyalari fakulteti\nҚорақалпоқ давлат университетида 1990 йилдан физикавий ва коллоид кимё кафедраси фаолиётини бошлади. Ушбу кафедрани мудири лавозимида кимё фанлари номзоди, доцент Калий Сапарниязов бошқариб борди. 1993-1996 йилларда кафедрага кимё фанлари номзоди, доцент Муратбай Исмайлов раҳбарлик қилди. 2001 йили кафедра янгидан тузилди ва кафедрага кимё фанлари номзоди, доцент Мапруза Джумамуратова раҳбарлик қилди. 2008-2011 йилларда кафедра мудири кимё фанлари доктори Рустем Тлегенов, 2012-2017 йилларда кимё фанлари номзоди Аманбай Пирниязовлар бўлди. 2017-2018 йилларда кафедрани кимё фанлари номзоди, доцент Бахтияр Нурымбетов бошқарди. 2018 йилнинг 27-декабридан бошлаб, кимё фанлари номзоди, доцент Шарипова Айшагуль Ибраимовна раҳбарлик қилиб келмоқда. Ўз тарихида кафедра кимё бўйича бир нечта бакалавр ва магистр мутахассисларни таёрлаб чиқарди. Улар ҳозирги вақтда республикамизнинг кўплаган ўқув юртлари ва илмий марказларида меҳнат қилиб келмоқда.\nҲозирги вақтда кафедра бир нечта илмий ва олий ўқув юртлари билан хамкорлик шартномаларини тузилди. Улардан Ўзбекистон Фанлар академияси Умумий ва ноорганик кимё институти «Коллоид кимё» лабораторияси, академик А.С.Садиков номидаги Биоорганик кимё институти «Тажриба технологик » лабораторияси ва «Полифеноллар» лабораторияси ва Қорақалпоғистон табиий фанлар илмий тадқиқод институти, Ўзбекистон Миллий университети билан хамкорлик алоқалари мавжуд.\nКафедранинг илмий йўналиши – табиий дисперс системаларнинг хоссаларини сувда эрувчан полимер ёрдамида ростлаш, республикамизнинг қурилиш материалларини ишлаб чиқариш, бентонит лойи асосида бурғилаш эритмаларини таёрлаш, табиий полифенол бирикмаларнинг коллоид хоссаларини ўрганиш бўлиб топилади. Юқорида келтирилган йўналишлар бўйича бир нечта илмий ютуқларга эришилди, бажарилган илмий – тадқиқод ишларининг натижалари илмий журналларда чоп этилди.\n2017–2018 йилларда доцент Б.Нурымбетов раҳбарлигида «Модификацияланган вермикулит асосида иссиқлик сақловчи материаллар олишнинг таркибини ва технологиясини ишлаб чиқиш» мавзусида амалий гранти бажарилди.\nҲозирда кафедрада 5 фан номзоди ва 4 ассистент ўқитувчи фаолиёт юритмоқда.\nКафедрада фаолиёт юритаётган илмий даражага эга профессор-ўқитувчилар


Наманганда рекорд: бир кунда 55 киши коронавирусдан соғайди\n18:54 20 Июля 2020\n2020 йилнинг 18 июль куни Наманган вилояти тиббиёти тирихида ғоят унутилмас воқеа рўй берди. Вилоят юқумли касалликлар шифохонасида бир йўла коронавирус инфекциясидан бутунлай тузалган 55 нафар беморни соғлом ҳаёт сари қадам қўйиб, уйларига кузатилди.\nВилоят соғлиқни сақлаш бошқармасидаги “Namangan24.uz” ахборот-таҳлилий портали манбаси қайд этишича, соғайганлар орасида Наманган шаҳри, Чортоқ, Уйчи, Учқўрғон, Янгиқўрғон, Поп, Тўрақўрғон ва Чуст туманларида яшовчи фуқаролар бор. Шунингдек, Бухоро вилоятидан келган 3 нафар бемор ҳам касалхонани тарк этди.\nОиласи бағрига шошаётган ҳамюртларимиз давлатимиз томонидан кўрсатилган беқиёс ғамхўрлик учун миннатдорчилик изҳор қилиб, қаҳрамонона хизматлари билан эл дардига дармон бўлаётган саломатлик посбонларига, хусусан Бош шифокор Жакбарали Қурбонов бошчилигидаги вилоят юқумли касалликлар шифохонаси заҳматкашларига раҳматлар айтишди.\nТузалганларни яшаш манзилларига жўнатиш учун 6 та автобус ажратилиб, улар уйларига эсон-омон етказилди. Шу тариқа, Наманган вилоятида коронавирусдан халос бўлган беморлар сони 385 кишига етди. Касалхоналарда 154 нафар бемор қолмоқда.\nЭслатиб ўтамиз, Ўзбекистонда 20 июль соат 17:00 ҳолатига кўра, ҳозирга қадар коронавирусга чалинган беморлар сони 17 минг 149 кишига етди.


Ѳзге дин ўәкилинен болған бир пуқара ѳзи менен бир мусылман шахс ортасында жүзеге келген келиспеўшиликтен мусылманлар судына шағым менен шықса ҳақыйқат ол тәрепте болса қазы ҳеш бир екиленбестен басқа дин ўәкилиниң пайдасына ҳүким шығаратуғын еди. Бул сыяқлы таң қаларлық ўақыяларға тарийхымыз кѳп гуўа болған. Нәтийжеде басқа дин ўәкиллериниң айрымлары мусылманшылықты қабыл еткен, қәлегенлери ѳз дининде қалса да емин-еркин ѳмир кеширген. Мусылманлар тәрепинен оларға ҳеш қандай зулымлық ҳәм жаўызлықты ҳǝрекетлери ҳǝм оларды абыройсызландырыўға улыўма жол қойылмаған.\nИмам Аҳмадтың «Муснад»ында Әбиў Умамадан тѳмендеги ҳәдис рәўият қылынады: «Расулуллаҳ саллаллаҳу алайҳи ўа саллам»: «Мен Аллаҳ тааланы жалғыз деп билген минез қулқы жоқары дәрежеде, кең пейил болған дин менен жиберилдим», деген еди. Қураны кәриймнен дәлиллер Китап ҳәм сүннетте бул мәселеге тийисли және кѳплеп дәлиллер бар, айтып ѳтетуғын болсақ: «Динде мәжбүрлеў жоқ. Ҳақыйқатында да, туўры жол қәте жолдан ажыралады» (Бақара сүреси, 256-аят).\n- «Соның ушын да (биринши адам өлтириў себепли) Исрайыл әўладына (мынандай ҳүкимди): «Ҳеш кимди өлтирмеген ямаса Жер бетинде бузғыншылық қылмаған инсанды өлтирген адам, ҳәмме адамларды өлтирген киби болады. Оны тирилтсе (өмирин сақлап қалса), мисли ҳәмме адамларды тирилткендей болады», – деп жаздық. (Маида сүреси, 32-аят);\n- «Әлбетте, Аллаҳ сизлерге аманатларды өзлериниң ийелерине тапсырыўыңызды ҳәм егер адамлар арасында ҳүким қылғаныңызда әдалат пенен ҳүким қылыўыңызға буйырады. Аллаҳ – сизлерге жүдә жақсы нәсият қылыўшы! Әлбетте, Аллаҳ – Еситиўши, Көриўши» (Ниса сүреси, 58-аят);\n- «Ҳәй ийман келтиргенлер! Аллаҳ ушын (туўрылықта) беккем турыўшы ҳәм әдалат пенен гүўалық бериўши болың. Бир қәўимди жаман көриўиңиз сизлерди оларға әдалатсызлық қылыўға алып бармасын! Әдалатлы болың! Бул – тақўаға жақын ис. Аллаҳтан қорқың! Әлбетте, Аллаҳ ислеп атырған ислериңизден хабардар» (Мaида сүреси, 8-аят);\n- «Бәлким, Аллаҳ сизлер менен сизлер душпан тутып жүргенлер арасында (оларды Исламға киргизип) дослық пайда етип қояр, Аллаҳ – (бундай ислерге) қәдир. Аллаҳ – Кеширимли, Рейимли» (Мумтаҳана сүреси, 7-аят).\nУсы аяты кәриймалардан Ислам дини түп негизинен жәмийетте әдалатты талап қылады. Адамлардың диний исеними ҳәм социяллық келип шығыўына қарамастан, ҳәммеге бирдей әйне усы талаптың қойылыўы Исламның уллылығынан. Аятларды тереңирек үйренсек, бир инсанның ѳлими ҳәттеки пүткил инсанияттың ѳлими, ал оның ѳмириниң сақлап қалыныўы пүткил инсанияттың сақлап қалыныўына теңлестирилмекте. Басқа динлерден парықлы рәўиште, бул Қураний кѳрсетпелер тек мусылманларға ғана тийисли емес.\nТарийхшылар тәрепинен жарытылыўына қарағанда, мусылманлар китап ҳәм наўабий сүннет келтирген нурлы жолда жасаған дәўирлер ҳәр тәреплеме раўажланыў дәўири болды. Бүгинги күнде биле тура Ислам динине байланыстырып атырған халық аралық терроршылық ҳәм бузғыншылықларды динимиз пүткиллей қаралайды. Олардың ҳәммеси ашық-айдын динимизге дѳҳмет есапланады.\nБүгинги күнде дүнья аренасына шығып атырған жаңа әўлад арасында ҳәр түрли жәмәәтлер пайда болды. Олар жәмийетлерди ўайран етиў, мусылман ҳәм ѳзге дин ўәкиллери ортасына келиспеўшилик салыў менен бәнт болмақта. Тилекке қарсы, олар ҳәр қандай иске руқсат беретуғын, ҳәр қандай жақсылықтан кѳз жумып кететуғын, ҳәр қандай жаманлықты да ислейтуғын экстремистлик топарлар болып қәлиплести.\nОлардың тийкарғы даўаларынан бири дин ҳәм ақыйдада ѳзлерине қарама-қарсы болған тәрепти ѳзлерине душпан деп билиўден ибарат. Соның ушын да олардың кѳпшилиги ѳзлерине ермеген мусылманларды кәпир деп, олардың мал-дүньялары, жанларын ѳзлерине ҳадал қылып алмақта.\nБүгинги күнде мусылман болмағанлар терроршылардың қылмысларын кѳрип, Ислам динин зорлық дини екен деп ойламақта. Түрли экстремистлик ағымлардың бул унамсыз ислери Қураны кәрийм аятларына улыўма қайшы келеди. Яғный, олар инсанның мал-мүлки, ар-намысы, қаны, қоңсышылық ҳақы ҳәм азатлығы қорғалыўына қаратылған Ислам негизлерине пүткиллей кери ис-ҳǝрекет қылмақта.\n«Экстремистик ғояларни инкор қилишда шаръий далиллар» китабынан Тоҳир Воҳидов аўдармасы.


23:43 / 17.04.2020\nАвстралия ва Янги Зеландия февраль бошиданоқ вирус тарқалишини тўхтатишга қаратилган саъй-ҳаракатларни бошлаган. Ҳар икки мамлакат чегараларни ёпиш бўйича зудлик билан қарор қабул қилган.\nАвстралия ва Янги Зеландия бошқа мамлакатлар амалга оширишга кеч қолган чоралар сабабли коронавирусга қарши самарали курашмоқда, деб ёзади Business Insider.\nҚайд этилишича, бу давлатлар қатъий изоляция бўйича зудлик билан қарор қабул қилган, аҳоли қоидаларга оғишмай амал қилмоқда ва кенг миқёсда коронавирус тестлари ўтказилмоқда. Бундан ташқари, Янги Зеландия сиёсий қарорлар қабул қилишда илмий-экспертлик ишланмаларидан фойдаланмоқда.\nЭкспертларнинг таъкидлашича, ижтимоий мулоқотларни чеклашга қаратилган чоралар ҳам алоҳида аҳамиятга эга. Ижтимоий фаоллик дарҳол - айрим йўналишларда одатдаги турмуш тарзига нисбатан 90 фоиздан ортиққа пасайган.\nБу давлатлар шунингдек, вирус юқтирганларни кузатиш чораларидан ҳам кенг фойдаланган. Пандемияга қарши курашдаги муваффақиятларга қарамасдан, Австралия ва Янги Зеландия карантин чекловларини бекор қилишга ҳали жуда эрта деб ҳисобламоқда.\n17 апрель ҳолатига Австралияда коронавирусга чалиниш билан боғлиқ 6,5 мингта ҳолат қайд этилган, 60дан ортиқ киши вафот этган. Янги Зеландияда коронавирус юқтирганлар сони 1,4 мингтани ташкил этмоқда, 11 киши вафот этган.\n07:27 / 02.07.2020\n17:01 / 29.06.2020\nЯнги Зеландияда бутун бошли аҳоли маскани сотувга қўйилди\n14:19 / 08.06.2020\nЯнги Зеландия дунёда биринчи бўлиб барча карантин чекловларини бекор қилмоқда


Форекс Мақолалар | Форекс маркет\nФорекс бозори (ингл. Forex market, ёки FX-market) — валюталарни банклараро алмаштириш бозоридир. Форекс атамасидан барча валюта операцияларини йиғиндисини белгилаш учун эмас, балки валюталарни ўзаро алмаштиришни белгилаш учун фойдаланиш қабул қилинган. Форекс бозоридаги операциялар савдо, спекулятив, хеджирлаш, тартибга солиш операциялари бўлиши мумкин.\nИнтернетнинг жуда тез суръатларда ривожланиши муносабати билан Форекс бозори истаган ёшдаги ҳар бир кишига ҳақиқий вақтдаги валюта бозори курсларида савдони бошлаш имкониятини беради. Интернетга кириш имконига ва Форекс бозорида савдо операцияларини бажариш учун савдо платформасига эга бўлиш етарли.\nФорекс бозорининг тарихи\n1971 йилнинг август ойида АҚШ президенти Ричард Никсон долларнинг олтинга эркин конвертация қилинишидан воз кечди. Шундан сўнг 1971 йилнинг декабрида Вашингтонда Смитсонов келишуви яратилган бўлиб, унда валюталар курсининг АҚШ долларига нисбатан курсининг ўзгариши 1% ўрнига 4,5% га тенг ўзгаришларга русхат этилган эди (АҚШ доллари кирмайдиган валюта жуфтликлари учун эса 9% гача ўзгариши). Бу барқарор валюта курслари тизимини барбод қилди. Юз берган ўзгаришлар мақсади олтин нархига янада либерал сиёсатга келтирилар эди. Агар аввал олтин стандарти амал қилгани туфайли валюталар курси барқарор бўлган бўлса, у ҳолда ана шундай амаллардан сўнг олтиннинг ўзгарувчи курси валюталар ўртасидаги алмашув курсларининг ўзгаришлари муқаррар бўлишига олиб келди. Бу фаолиятнинг нисбатан янги соҳасини - валюта савдосини юзага келтирди, алмашув курси валютанинг фақат олтин эквивалентига эмас, балки унга бозорнинг талаблари/таклифига ҳам боғлиқ бўла бошлади. 1976 йилнинг январида Кингстон шаҳрида МВФга аъзо-мамлакатлар министрларининг мажлисида халқаро валюта тизимининг тузилиши тўғрисида янги келишув қабул қилинган бўлиб, у МВФ уставига тузатишлар кўринишини олди. Кўлаб мамлакатлар миллий валютларни доллар ёки олтинга боғлаб қўйишдан воз кечдилар. Бироқ фақат 1978 йилда МВФ бундай раддиятга рухсат берди. Шу пайтдан бошлаб, эркин ўзгарувчи курслар валюталар алмашувининг асосий усули бўлиб қолди.\nЯнги валюта тизимида пулларнинг харид қилиш қобилиятини аниқлашнинг тамойилидан уларнинг олтин эквиваленти қиймати асосида рад этиш мутлақо юз берди. Мазкур келишув аъзо-мамлакатларнинг пуллари расмий олтин қийматига эга бўлмай қўйди. Алмашув эркин валюта бозорида эркин нархлар бўйича амалга оширила бошлади.\nЎзгарувчи курсларнинг ўрнатилиши қўйидагига олиб келди:\n- Марказий банклар валюталар курсига таъсир кўрсатиши ва мамлакатдаги иқтисодий вазиятга бозор услублари билан таъсир кўрсатиш имкониятини қўлга киритди;\n- Импортчилар, экспортчилар ва уларга хизмат кўрсатувчи банк тузилмалари валюта бозорининг доимий иштирокчилари бўлиб қолишди, чунки валюта курсларининг ликвидлиги уларнинг ишлаши молиявий натижаларида ҳам ижобий жиҳатдан, ҳам салбий жиҳатдан таъсир кўрсатди.\nФорекс бозорининг ҳар кунлик айланмаси\nАниқ маълумотлар йўқ, чунки бу биржадан ташқари бозор, шунингдек мажбурий рўйхатга олиш ва битимлар тўғрисидаги маълумотларни эълон қилиш ҳам йўқ. 2005—2006 йилда Форекс бозорида кунлик айланма турли хил баҳолашларга кўра 2 дан 4 трлн. АҚШ долларигача ўзгарди. Бу ҳажмнинг бир қисмини маржинал савдо таъминлайди, бундай шароитда битим иштирокчиларининг ҳақиқий пул маблағларидан анча ортиқ бўлган суммага битимлар тузишга рухста этилади. Битимларнинг хусусияти ва мақсадларига боғлиқ бўлмаган ҳолда катта кунлик айланма Форекс бозорида юқори ликвидликнинг кафолати бўлиб ҳисобланади.\nФорекс бозори фойда олиш воситаси тарзида:\nИнтернетда Форекс бозорида ишлаб пул топиш тўғрисида жуда кўп реклама топиш мумкин, лекин мазкур иш-ёлланма иш эмас ва келишилган иш ҳақига эга эмас. Фақат Сиз ва Форекс бозори бор ва Сизнинг фойдангиз ва зарар кўришингиз айнан сизнинг ҳаракатларингизга боғлиқ. Бу ўзининг старт капитали ва муқаррар хатарлари бўлган бизнесдир.\nФорекс бозорида маржинал савдо фойданинг бир тури сифатида, бир қанча ўзига хос хусусиятларга эга: бошлиқлар ва қўлостида бўйсунадиганлар йўқ; қўп миқдорда старт капитали талаб этилмайди; янги усуллар ёки малакаларни доимий равишда ўзлаштиришни талаб этмайди; йўқотишлар ҳавфи юқори бўлиши билан жуда катта имкониятларга эга фойда мавжуд. Бу хусусиятлар маржинал савдони унча кўп бўлмаган старт капитали билан биржа савдосини бошлаш учун жозибали қилади.\nБозор билан ўқув демо-ҳисоб-варақлари орқали танишиш етарли. Бунинг учун Сизни қизиқтираётган брокерни танлаб олишингиз ва демо-ҳисоб-варағингиз керак. Ҳар қандай бизнесда фойда ва зарар кўриш имконияти бўлади. Сизнинг фойдангиз зарарингиздан кўп бўлиши учун Сиз Форекс бозорини ва унинг барча нозик томонларини яхшилаб ўрганиб олиш керак. Сиз яхши мўлжал оладиган бўлсангиз ва Форекс бозорининг қиодаларига амал қилсангиз, шундагина Сиз омадли трейдер бўласиз.


Канаданинг B2Gold компанияси Навоийда олтин излайди » Ўзбекистон янгиликлари – Zamin.uz\nКанаданинг B2Gold компанияси Навоийда олтин излайди\n12 март 2019, 23:42\nЎзбекистон Республикаси Геология ва минерал ресурслар давлат қўмитаси раиси Бобир Исломов раҳбарлигидаги мамлакатимиз делегацияси Канада кончилар ва геологоразведкачилар уюшмасининг халқаро тоғ-кон саноати кўргазмаси(PDAC)да иштирок этди. Мазкур йирик форум 3-6 март кунлари Торонто шаҳрида бўлиб ўтди.\nЮртимизнинг Вашингтондаги элчихонаси маълумотларига кўра, кўргазма давомида вакилларимиз Канаданинг таниқли B2Gold олтин қазиб чиқарувчи компанияси мутасаддилари билан музокаралар олиб борган.\nШу ўринда маълумот учун айтиб ўтиш жоизки, 2007 йилда асос солинган ушбу компаниянинг маъмурий қароргоҳи Ванкувер шаҳрида жойлашган. Мазкур бренд қисқа вақт ичида олтин қазиб олиш соҳасида Канададаги энг нуфузли ва истиқболли компаниялардан бирига айланди. Бугунги кунда B2Gold Африка, Лотин Америкаси ва Европада 5 та йирик олтин конига эгалик қилиб келади. Унинг раҳбарияти асосан геологлар, юқори тоифадаги мутахассислардан таркиб топган. Улар МДҲ мамлакатлари, жумладан, Россияда ҳам фаолият олиб бориш бўйича бой тажриба соҳиблари ҳисобланади.\nКомпания тизимида 5 минг киши ишлайди. 2018 йил якунларига кўра, B2Gold ишлаб чиқариш ҳажмини 92 фоиз ошириб, 1 млн. унциялик кўрсаткичга эришди. Олтин қазиб олишдан келиб тушган даромад эса шунга яраша – 1,2 миллиард, нақд пул ҳаракати эса 450 миллион АҚШ долларига тенг бўлди. Ваҳолонки, 2017 йилда бу миқдорлар мос равишда 586 млн. ва 155 млн. доллар эди. Экспертларнинг прогнозларига кўра, компания молиявий фаолиятидаги ижобий суръатлар 2019 йилда ҳам давом этади.\nЎзбекистон Республикаси Геология ва минерал ресурслар давлат қўмитаси ҳамда B2Gold ўртасидаги музокаралар якунида ушбу компания томонидан Навоий вилоятидаги учта истиқболли конларни геологик ўрганиш бўйича келишувга эришилди. PDAC майдонида шу бўйича тегишли битимни имзолаш маросими ҳам бўлиб ўтди. Канада компаниясининг биринчи босқичда йўналтирадиган инвестицияси ҳажми 2 млн. долларни ташкил этади. B2Gold лойиҳа муваффақиятли амалга оширилса, сармоя ҳажмини кўп маротаба оширишга тайёр эканлигини билдирди.\nУшбу келишувнинг муҳимлиги нимада? B2Gold Ўзбекистон тоғ-кон секторига инвестиция киритаётган деярли илк ғарб компаниясига айланди. Битимнинг имзоланиши Ғарб мамлакатлари, биринчи навбатда глобал тоғ-кон бозорида 80 фоиз улушга эга бўлган Канададаги йирик соҳа компаниялари ўртасида республикамиз жозибадорлигини сезиларли даражада оширади.\nЯнгиликлар » Жамият » Канаданинг B2Gold компанияси Навоийда олтин излайди\n13:26 Қимматбаҳо металларни олтин изловчилар усулида қазиб олиш расман қонунийлаштирилди\n11:55 Ўзбекистонда ноқонуний равишда йилига қанча олтин қазиб олинаётгани айтилди\n17:18 Энди Ўзбекистон фуқаролари олтин қазиб олишлари мумкин\n21:30 Ўзбекистон олтин конларини қидириш учун тўртта хорижий компанияни жалб этди


ТААССУБ ВА УНДАН ХАЛОС БЎЛИШ АСОСЛАРИ - Mehrob.uz\naccess_time16-апрел 2020, 14:19 visibility414\nҲозирги араблар таассуб сўзини фанатизм сўзига муқобил ўлароқ истеъмол қиладилар. Таассуб диний, қавмий, ирқий, ватаний, сиёсий, мафкуравий ва бошқа кўринишларда бўлади. Шу маънода, мана шу саналганларнинг бирортасини ўзингиз учун бирламчи қадрият билиб, ўша нарсага мухолиф бўлган ҳар қандай бошқа тушунчаларни ёмон кўрсангиз ёки қабул қилмайдиган бўлсангиз, умумий луғавий маънода сиз мутаассиб (таассуб қилувчи) дейилаверасиз.\nБироқ бизнинг мақоладан мақсадимиз бу кўринишлардаги таассубни баён қилиб бериш эмас. Мақоланинг мақсади сизга шариатга оид, диний мазҳаблар ва оқимларга оид таассуб асослари ва ҳукмини изоҳлаб бериш. Шариат мутахассислари, фуқаҳо устозларимиз таассуб сўзига турлича таърифлар берганлар, мен ана ўша таърифлардан воқеъликка энг яқин иккитаси мазмунини келтираман:\nТаассуб - ҳақ аён бўлгач, бирор оқим, мазҳаб ёки шахсга боғланиш сабабидан ҳақни қабул қилмай, ҳақнинг акси бўлган томонда туриб олиш. Бу таърифни таассуб масаласида изланиш олиб борган кўплаб мутахассислар китоблари ва дарсларида келтирганлар, мен бу машҳур таърифни сўзма-сўз бўлмаса ҳам умумий мазмунини ва рукнларини сақлаган ҳолда келтирдим.\nТаассуб - бу бирор тоифа, оқим, мазҳаб ёки шахсга шундай боғланишки, киши ўша мазҳаб, оқим ёки шахсга эргашишни дўстликнинг шарти ва унга хилоф қилишни душманлигу хусуматнинг сабаби қилиб олади. Бу мазмундаги таърифни Саудиянинг машҳур ҳанбалий фақиҳи шайх Омир Баҳжат ва ҳанафий фақиҳларидан шайх Салоҳ Абул Ҳажж ҳамда бошқа аҳли илмлар зикр қилганлар.\nЭнди иккала таърифнинг асосларини ўрганиб, татбиқ қилиб чиқсак. Биринчи таъриф икки асосий нуқтадан иборат: 1 - ҳақни билиш, 2 – уни ўзи эргашаётган шахс, оқим ёки мазҳаб сабабидан қабул қилмаслик. Ислом фиқҳидан озроқ хабари бор ҳар қандай мусулмон биладики, 4 мазҳаб уламолари қатъиётларда ихтилоф қилмаганлар. Аллоҳ бирлиги, борлиги, Кааба қибла экани, намоз 5 маҳаллиги, фажр 2 ракаатлигида ҳеч ким ихтилоф қилмаган.\nИхтилоф ижтиҳодий масалаларда бўлган. Бундай масалаларда эса бир томонни аниқ ҳақ деб айтиб бўлмайди. Айниқса, муқаллид ким ҳақ эканини, қайси ҳукм ҳақ эканини биламан деёлмайди, балки бирор мужтаҳидга эгашади.\nШундай экани ижтиҳодий масалаларда бу таъриф билан бирор муқаллидни мутаассиб дейиш фиқҳ асосларини тушунмаслик бўлади. Масалан, ҳанбалий муқаллид шофеий муқаллидга бошнинг барчасига масҳ тортмасанг, намозингиз саҳиҳ эмас, дейди. Шофеий муқаллид эса, оз қисмига масҳ тортсанг ҳам масҳ сўзи маъносини адо қилган бўласан, намоз тўғри бўлади, дейди. Бундай масалада ҳанбалий шофеийни, шофеий ҳанбалийни сен мутаассибсан, сабаби ҳақни олмадинг, деёлмайди. Зеро, масала ижтиҳодий. Ёки, шофеий 6-7 ёшли болани фарз намозига имомликка ўтказиб қўйса, ҳанбалий бу намоз саҳиҳмас, дейди. Шофеий Амр ибн Салама ҳадиси бор, намоз саҳиҳ деса, ҳанбалий бу ҳадисни менинг имомим ҳужжат деб билмаган дейди. Шунда шофеий бу ҳанбалийга; “сен ҳадисга қарши чиқяпсан, мутаассибсан” деёлмайди, сабаби, бу ҳанбалий аслида муқаллид. У ушбу ҳадиснинг далолати, Амрнинг саҳоба экани ёки эмаслиги, ҳадиснинг санади ва бошқаларни таҳлил қилиш даражасида эмас, у биладики унинг имоми ушбу асарни олмаган. Имомига тақлид қилади. Уни “ҳақ келгач, уни олмаган” дея оламизми? Асло йўқ!\nШунинг учун биринчи таъриф кўпроқ мужтаҳидлик даражасига етган, ижтиҳод қилиб, ҳақни топа оладиган кишилар учун муносиброқ бўлади. Агар шундай олим ижтиҳоди билан унга ҳақ деб кўрилган қавлни топиб, шунга қалби таскин топса, энди бошқа мужтаҳиднинг ўша қавлга хилоф ижтиҳодига эргашиши ҳалол бўлмайди, бу масалада деярли хилоф йўқ.\nЮқоридаги асосга кўра, бизнинг замонамизда учрайдиган таассубга иккинчи таъриф кўпроқ тўғри келади. Унинг мазмуни шуки, агар сиз ҳанафий бўлсангиз ва фақат ҳанафий билан дўст бўламан, фақат ҳанафий билан ўтираман, фақат ҳанафийга қиз бераман, десангиз, мутаассиб бўласиз. Агар мен шофеийман, демак ҳанбалийни ёмон кўраман, мен салафийман, демак, моликий билан дўст бўлмайман, десангиз, сиз шубҳасиз мутаассибсиз. Демак, таассуб бўлиши учун киши 4 мазҳабдан бирига эргашиши шартмас. Балки, ҳеч бир мазҳабга эргашмай ҳам мутаассиб бўлиш мумкин. Ҳарамда дарс берувчи ҳанбалий фақиҳлардан шайх Омир Баҳжат айтадиларки, бизнинг асримизда мазҳабга таассубдан кўра мазҳабларга қарши таассуб кўпроқ учрайдиган бўлди. (Уларнинг бу гапларини ютубдаги Фиқҳ илмига кириш силсилаларидан топишингиз мумкин).\nБироқ мен ҳанафийман ё ҳанбалийман ёки мен шофеий мазҳабига асосан ибодат қиламан, ёки Имом Моликка эргашаман, дейиш асло таассуб дейилмайди. Бу масалада ислом умматида асрлар давомида деярли ҳеч ким хилоф қилмаган. Бундай қилиш жумладан, салафий олимлар дейиладиган шайх Ибн Таймийя, шайх Муҳаммад ибн Абдилваҳҳоб ва шайх Ибн Бозлар наздида ҳам жоиз. Бунга фақат Муҳаммад Абду, у зотнинг издошларидан Рашид Ризо, шайх Албоний ва шайх Муқбил каби баъзи замонамиз олимлари хилоф қилган бўлсалар ҳам, умматнинг юз минглаб олимлари олдида уларнинг хилофлари мўтабар бўлмаган.\nШунга кўра, энди ўзингизга мана шу саволни бериб кўрсангиз бўлади: сиз мутаассибмисиз?\nСиз ўз мазҳабингиз, оқимингиз ёки шайхингизга эргашишни дўстлик ва душманлик мезони қилиб олганмисиз? Ўша йўлга хилоф қилган бошқа мусулмонларни ёмон кўриб юрасизми?\nАгар шундай бўлса, билингки, таассубдан халос бўлиш ечими жуда оддий:\n1. Ижтиҳодий масалаларда қалбингизни кенгроқ қилинг. Модомики, бошқа томон ҳам бир мужтаҳид олимга тақлид қилаётган экан, унга душманлик қилманг. Ижтиҳодий, фаръий масалаларда сизнинг йўлингизга эргашишни дўстликнинг шарт ёки эргашмасликни душманликнинг сабабига айлантириб олманг.\n2. Бошқа томон билан илмий мунозарага қодир бўлсангиз, илмий мунозара қилинг, бўлмаса, ўзингиз қодир бўлган иш билан шуғулланинг. Кимнидир уриб, сўкиб, ҳақорат қилиб, масхара қилиб, унга озор бериб ўз мазҳабим ёки йўлимга нусрат бераман, десангиз, ғирт мутаассибсиз, бундай қилишдан узоқ бўлинг.\nБилингки, қадимдан уламолар ижтиҳодий масалаларда ихтилофларга оддий қараганлар. Хилофларга қарамай, бир-бирларидан манфаат олганлар. Ҳанафий мазҳаби имомларидан Муҳаммад аш Шайбоний Имом Моликка шогирд бўлиб, у зотдан Муваттоларини олганлар. Имом Шофеий эса Имом Муҳаммадга шогирд бўлганлар. Имом Муҳаммаддан бир туяга юк бўладиган илм ёзиб олганларини айтганлар. Имом Моликка ҳам шогирд бўлиб, у зотдан Муваттоларини ривоят қилганлар. Имом Аҳмад имом Абу Юсуфга шогирд бўлганлар. “Сизда бундай дақиқ масалалар қаердан?” деб сўралганида, Имом Муҳаммаднинг китобларидан эканини айтганлар. Бу нарса асрлар оша шу кунгача давом этиб келган. Шофеийлар ҳанафийлардан, ҳанафийлар шофеийлардан, иккалалари моликийлар ва ҳанбалийлардан ва моликий ва ҳанбалийлар булардан илм олаверган. Заҳабийнинг “Сияр”ларини ўқинг. Сиз мутаассиб ёки бидъатчи деб бемалол ғийбат қилаётган уламолар ҳақида қандай гўзал сўзлар айтганларига эътибор беринг.\nМақола якунида таассуб бобида шайтоннинг энг ёмон 3 васвасасини эслатиб ўтмоқчиман. Мана шу 3 васваса аксар мутаассибларнинг Охиратларини куйдириб юборишлари учун иблиснинг энг кўп фойдаланадиган қопқони бўлиб қолди, афсуски:\n1. Иблис васваса қилиб айтади: “Нариги томон бидъатчи. Салафлар бидъатчини ғийбат қилса бўлади деган, демак, сен уни ғийбат қилишинг ҳалол. Бу ишинг асли ғийбат эмас!”\nЎзингиз ўйлаб кўринг, сиз уни бидъатчи дейсиз, у сизни шундай дейди. Яна бошқа тоифа иккалангизниям шундай дейди. Ҳамма ғийбатни ҳалол қилиб олаверса, мусулмонлар бир-бирининг гўштини ейишдан бўшамай қолади-ку?! Шундай бўляптиям. Бу шубҳасиз шайтоннинг макридир. Салафлар ғийбати ҳалол деб мўтазилийлар, жаҳмийлар каби қатъиётларда умматга хилоф қилганларни назарда тутганлар. Энди сиз каломчи, бидъатчи деяётган имом Ғаззолийни имом Заҳабий ҳужжатул ислом деб атаган. Сиз бидъатчи деяётган шайх Ибн Таймийяни имом Айний, Мулла Али ал Қорий каби буюк ҳанафий уламолари имом, аллома дея эҳтиром билан тилга олган. Сиз – қайси томонда бўлсангиз ҳам, ҳозир мухолиф бўлган томоннинг обрўсини биров ҳалол қилиб бермаган сизга!\n2. Иблиснинг яна бир васвасаси, у сизга салафлар ва бошқа буюк уламоларнинг бир – бирлари ҳақларида айтган салбий гаплари ва улар ўрталарида бўлган ҳунук ҳодисаларни эслатиб, сен ҳам шундай қилсанг, уларга эргашган бўласан, дейди. Мен бу васвасага қаршиалоҳида мақола ёзгандим. У ерда бу ҳақда батафсил тўхталганман. Унинг боғичини қуйида келтираман: https://t.me/MahmudUsmon/179\n3. Иблис сизга “Сен ҳаққа эргашяпсан, ҳаққа таассуб қилса бўлаверади” дейди. Афсуски, бу макрга алданганлар ҳам бизнинг даврда кўпайиб кетди. Мен суннатга эргашяпман, суннатга таассуб мадҳ этилган таассуб дейди. Албатта, нариги томон ҳам суннатга эргашяпман дейди, у ҳам шу билан ўзининг таассубини ҳалол дейди. Қарабсизки, ҳаромлигида уммат хилоф қилмаган таассуб икка томон нафс-ҳавоси билан “ҳалол” нарсага айлантирилади. Албатта, ҳар бир томон ўзини ҳақ деб ишониб юради. Агар ҳамма таассубини тўғри деб билса, биз таассубдан, тоифаларнинг душманлиги ва адоватидан бўшамай қолишимиз турган гап эмасми?!\nАлида эса, модомики, масала ижтиҳодий экан, унда кибор уламолар, уммат имомлари ихтилоф қилган эканлар, унда бир томонниг мен ҳақман, деб қатъий ишонч билан айтиши асло тўғри бўлмайди.\nШундай экан, азиз биродарлар, Аллоҳдан илтижо этиб сўрайлик, Роббимиз бизни таассубдан асрасин. Бизни мўминларга муҳаббатли қилсин! Умматни парчаловчи эмас, бирлаштирувчи қилсин. Бир-биримизга хусумат билан овора бўлиб, асосий ишлардан чалғиб қолишимиздан Ўзи паноҳ берсин.\nЗеро, инсоният тарихини ўрганган ҳар қандай оқил киши биладики, ислом уммати ва бошқа барча умматлар-қавмлар ҳар қайси асрда бўлсин парчаланиш сабабидангина мағлубият ва хорликка юз тутганлар!\nМаҳмуд Абу Дауд Усмон


Хитой уйғурларнинг туғилишини назорат қилиб, уларнинг сонини камайтирмоқчи — Sof.uz\nХитой уйғурларнинг туғилишини назорат қилиб, уларнинг сонини камайтирмоқчи\n8.06 22:36 434 Жаҳон\nКелгуси 20 йилда Шинжон жанубидаги уйғурлар ва бошқа этник озчилик миллат вакилларининг туғилиши йилига 2,6 млндан 4,5 млнгача камайиб кетиши мумкин. Бунга Хитой сиёсати сабаб, дейди германиялик тадқиқотчи Aдриан Зенз.\nШинжонда 2017–2019-йилларда уйғурларнинг туғилиш кўрсаткичи 50,1 фоиз пасайган.\nУйғур ишчиларини бошқа ҳудудларга кўчириш, оилаларни айириш, тахминан 1 млн уйғурни қайта тайёрлаш лагерларига жойлаштириш орқали Хитой уйғурларни демографик назорат қиляпти. Бу сиёсат – туғилиш кўрсаткичига таъсир кўрсатадиган узоқ муддатли режа, деб ҳисоблайди Aдриан.\nУйғурлар ҳозир 9,5 млн атрофида. Туғилиш назорати олиб борилса, улар 2040-йилда атиги 8,6–10,5 млн бўлиши мумкин. Тадқиқот эълон қилингач, Хитой ҳукумати Зензни "ёлғон ахборот тарқатишда" айблади.\nБугун, 18:49 82 Тиббиёт\nБугун, 18:41 246 Ўзбекистон\nБугун, 16:47 167 Тиббиёт


«Хотиним туғмас» деманг! Эркакларга эркакча гап Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Хотиним туғмас» деманг! Эркакларга эркакча гап 11:36, 27 октябрь\tЯқин-яқингача оиладаги бефарзандлик муаммоси биргина аёлниннг «айб»и бўлган. Тиббиётда ўтказилаётган сўнгги илмий тадқиқотлар эса бундай ҳодисанинг тахминан тенг ярмига эркаклар ҳам сабабчи бўлишини кўрсатмоқда. Бироқ ҳамиша ҳам муаммо вақтида аниқланмай, турли баҳоналарга эш қилинади... Ўзининг ёки ўғлининг саломатлигига шубҳа билан қараганларга жавобан она ва ўғил даволанишдан бош тортади. Ана энди дўппини бошдан олиб, бир ўйлаб кўринг: бу телбавор инжиқликдан кимга наф-у кимга зарар?! Мавзу юзасидан кучли жинс вакиллари ҳамда уларнинг яқинларига олий тоифали шифокор, уролог-андролог Зарифжон МУРОДОВ маълумот беради. «САБР ТАГИ САРИҚ ОЛТИН» Уйланганига бир йил тўлмай, рафиқасини ҳомиладор бўлмаганида айблаган йигитлар, афсуски топилади. Камига эса уларга қайин-бўйин ҳам қўшилиб, шусиз ҳам тушкунликда бўлган келинни янада сиқувга олишади. Бўлажак онани асраб-авайлашнинг ўрнига у билан бундай муносабатда бўлиш тўғримикан? Севимли ёрини боши берк кўчага ташлаб қўйгандан кўра, рўбаро келган муаммо билан биргаликда курашиш яхши эмасми? Зуғум ва терс гаплар билан аёлнинг дилини сиёҳ қилиш-у куёвтўранинг шифокор назоратидан «ҳоли» қилишни қандай тушуниш мумкин?\nШифокорга бориш, эркаклар наздида орият иши. «Нега менинг аёлим ҳомиладор бўлмаяпти?» деган фикрнинг ўзиёқ йигитлик ғурурига тегиб кетади. Бироқ белгиланган муддат, яъни бир йил ўтиб, жуфтингизда ҳомиладорлик белгилари кузатилмаса, шифокорга мурожаат қилиш ҳақида ўйлаб кўринг ва бунга маъсулият билан ёндашинг. Бефарзандликда асосийси тўғри ташхис қўйишдир. Бунинг учун эса эр-хотин бирга текширувлардан ўтиши даркор! Тўғри ташхис масалани 50 фоизга ҳал этишга кўмак беради. ҲАММАСИ ЎЗ ҚЎЛИНГИЗДА!\nДаволаниш даврида эр-хотин соғлом ҳаёт кечириши зарур. Витаминга бой таомлар тановул қилиш, ёғли, шўр, аччиқ ва ширинлик меъёридан ошмаслиги тавсия этилади. Йигитлар сауна ва ҳоказолар орқали жинсий аъзоларни ортиқча қизиб кетишидан сақлаши мақсадга мувофиқдир. Муолажа пайти спиртли ичимликлар ва тамаки маҳсулотлари умуман мумкин эмас. АСАБЛАРНИ АСРАНГ!\nКуёв бола, изингиздан зурриёд қолдиришни истайсиз, тўғрими? Атрофдагиларнинг аччиқ-чучук гапларига қулоқ солмай, оилангиз бутунлиги ҳақида ўйланг. Бу ишни волидангиз қарорисиз, ошна-оғайнингиз таъналарисиз ҳам эплайсиз! Зафар УБАЙДУЛЛАЕВ оққа кўчирди\nШоҳрух рэпернинг рафиқаси Злата иккинчи фарзандига ҳомиладорлиги маълум бўлди\t«Жим, уйда болалар бор!»\tАёлларга ҳадя этилган энг қимматбаҳо совғалар рейтинги\t«Йигитимни собиқ севгилиси тинч қўймаяпти...»\tАнвар Собиров Жамила Ғофурованинг актрисаликдан бошқа қобилиятларини эътироф этди\tҚишнинг олтин неъмати – мандарин\tОтправить


Касалланганлар сони 12 162 620\nСоғайганлар сони 7 029 469\nВафот этганлар 551 974\nКасалланганлар сони 11092\nВафот этганлар 45\nРестартдан кейин Европанинг энг яхши ўйинчилари рейтинги тузилди (топ-15) \nЗлатан Ибраҳимович: «Агар мавсум бошидан буён «Милан»да ўйнаганимда, скудеттони олган бўлардик» \nРПЛ. Бугун Шомуродов – Ўрунов қарама қаршилиги гувоҳига айланамиз \nНатижалар | Жами овоз: 56111 та.\nsport TV Аталанта видео Рома Парма Барселона Эспаньол Аталанта Брайтон Ливерпуль Женоа Наполи Манчестер Сити Ньюкасл Шомуродов Ростов Ўрунов Уфа А серия Рома\nИспания Ла лигаси-2019/2020, 33-тур\n2020 йил 1 июль. соат 01:00\nДиего Коста (11-автогол)\nЛионель Месси (50-пенальти)\nСауль Ньигес (19-пенальти, 62-пенальти)\n09.Луис Суарес 13.Ян Облак (Д)\n26.Игнасио Пенья (Д)\n19.Мартин Бретуэйт 01.Адан (Д)\n90+5' Ўйин тугади. "Барселона" - "Атлетико" - 2:2. "Реал" чемпионликка жуда яқин турибди!\n90+4' Жаримадан етказилган узатмани ҳимоячилар қайтаришди\n90+4' Тома Лемар огоҳлантирилди. "Барса" қанотдан жарима зарбаси тепади\n90' "Барса"да ўзгариш: Артуро Видаль ўрнига Гризманн туширилди\n89' Фати ҳужумда фол ишлатди\n87' Мадридликларнинг ҳужуми. Ҳимоячилар қийинчилик билан қайтаришди\n86' Месси яна юқоридан узатма берди. Видаль тўпга ета олмади\n85' "Барселона"да ўзгариш: Серхио Бускетс ўрнига Ансу Фати туширилди\n84' "Атлетико"да 2та ўзгариш: Корреа ва Карраско майдонни тарк этди. Унинг ўрнига Тома Лемар ва Витоло туширилди\n81' Месси томонидан жаримадан етказилган узатмани Бускетс бош билан дарвозага тўғрилашга ҳаракат қилди. Аммо тўп юқоридан ўтиб кетди\n80' Карраско сариқ карточка олди. У ҳакамга эътироз билдирди\n77' "Атлетико"да ўзгариш: Диего Коста ўрнига Альваро Мората туширилди\n76' Сув ичиш маросими бошланди\n75' Диего Коста сариқ карточка олди\n75' Вуууҳ! Альба чап қанотдан етказган узатмага Видаль бош билан зарба берба берди. Ноаниқ\n73' Феликс жарима майдони бурчагидан зарба берди. Тер Штеген тўпни эгаллади\n71' Вууууҳ! Видалнинг 16 метрдан йўллаган зарбасига бирозгина аниқлик етишмади. Тўп устун ёнидан ўтиб кетди\n59' Бурчак тўпи ўйинга киритилган пайтда Пике ҳимоячи билан тўқнашувда йиқилди. Ҳакамдан пенальти сўрамоқда. Аммо ҳеч нарса бўлгани йўқ\n68' "Барса" қисқа паслар орқали рақиб жарима майдонига кириб келди ва бурча зарбаси ишлади.\n67' Месси томонидан етказилган узатмани Облак эгаллаб олди\n63' "Барселона"да ўзгариш: Иван Ракитич ўрнига Серхи Роберто туширилди\n62' ГОООООЛ! Сауль Ньигес, 2:2! Тер Штеген зарба йўналишини топди, тўп унинг қўлига тегиб, тўрга юмалаб кириб кетди\n61' ПЕНАЛЬТИ! "Барселона" дарвозасига! Карраско рақиб жарима майдонига кирди ва унинг оёғи ортдан келаётган Семедунинг оёғига тегиб кетди.\n61' Месси огоҳлантириш олди. У ҳакамга жаҳл қилиб тўпни тепиб юборди\n57' Месси жарима майдонига кираётган Пучга узатма берди. Рики бир амаллаб тўпга етдию, аммо кучли зарба бера олмади. Тўпни Облак эгаллаб олди\n56' Хавфли вазият! Ариас ўнг қанотдан ҳаволатиб узатма берди. Диего Коста бош билан зарба берди. Тўп устун ёнидан ўтиб кетди\n51' Фелипе сариқ карточка олди. У Бускетсга нисбатан хавфли ҳаракат қилди\n50' ГООООЛ! Месси пенальтидан "Паненка" услубида зарба йўллаб, жамоасини олдинга олиб чиқди. Лео фаолиятидаги 700-гол!\n48' ПЕНАЛЬТИ! "Атлетико" дарвозаси томон! Семедуга нисбатан фол ишлатилди\n46' Иккинчи тайм бошланди. Тўпни ўйинга "Барса" футболчилари киритиб беришди\n45+4' Биринчи бўлим якунланди. Ҳозирча — 1:1. Танаффус\n45+4' "Атлетико" бурчак тўпини ўйинга киритди. Лангле тўпни қайтариб юборди\n45' Биринчи бўлимга 4 дақиқа қўшиб берилди\n43' Месси томонидан етказилган узатмани Диего Коста бош билан қайтарди\n42' Месси томонидан йўлланган жарима зарбаси хавфли бўлди. Боз устига, тўп жонли девордаги футболчининг бошига тегиб, йўналишини ўзгартирди. Облак бир амаллаб тўпни юқорига кўтариб юборди\n41' Рики Пуч жарима зарбаси ишлади. Дарвозагача 22 метрлар масофа\n39' Альба чап қанотдан узатма берди. Суарес тўпга ета олмади\n35' Сауль сариқ карточка олди. Мессига нисбатан фол учун\n31' Томоқ ҳўллаш учун қисқа танаффус\n30' "Кўк-анорранглилар" яхши ҳужум ташкил қилишди. Бускетснинг узатмасидан кейин Альба рақиб жарима майдони чап томонида тўпни қабул қилди ва Мессига узатма берди. Лионелнинг зарбаси анча ноаниқ бўлди\n27' "Барса" тўпни назорат қилмоқда, аммо рақиб мудофаасини ёриб ўта олмаяпти\n22' Вуууууҳ! Месси жарима майдонига бурчак томондан кирди ва айланма зарба берди. Тўп дарвоза устунига енгил тегиб, майдонни тарк этди\n19' ГООООЛ! Сауль Ньигес, 1:1! Пенальтидан такрорий зарбани ярим ҳимоячи голга айлантирди. Диего Коста бу сафар жазм эта олмади\n18' Ҳакам билан тортишгани учун Пике ҳам огоҳлантириш олди\n17' Марк-Андре тер Штегенга сариқ карточка кўрсатилди\n17' Амммо! VAR вазиятни қайта кўриб чиқиб, қайтадан пенальти тепилишини кўрсатди. Тер Штеген зарбадан олдин икки оёғи билан дарвоза чизиғини тарк этган экан.\n16' Вууууууҳ! Тер Штеген Диего Коста томонидан йўлланган зарбани қайтарди!\n15' ПЕНАЛЬТИ! "Барселона" дарвозасига! Карраско чап қанотдан аввал Пикедан ўтиб кетди, сўнгра Видаль жарима майдони ичида уни йиқитди!\n15' Тўп назорати каталонияликлар томонида\n11' ГОООООООЛ! "Барселона" ҳисобни очди. Месси томонидан бурчакдан етказилган узатма натижасида тўп Диего Костанинг оёғига тегиб, тўрга бориб тушди\n11' Месси ўткир бурчак остида ерлатиб зарба берди. Диего Коста тўпни майдон ташқарисига чиқариб юборди\n10' Тўп Саулнинг қўлига тегди. Жарима майдонининг ён томонидан жарима зарбасини Месси тепади\n8' Ракитич рақиб жарима майдони ташқарисида ҳимоячидан тўпни олиб қўйди ва 20 метрлардан кучли зарба берди. Облак тўпни ён томонга уриб юборди\n8' Месси жарима майдони ташқарисидан зарба йўллади. Тўп ҳимоячига тегиб қайтди\n6' Вууууууҳ! Карраско қанотда белгиланган жаримадан хавфли зарба йўллади. Тўп олис устун ёнгинасидан ўтиб кетди!\n3' Лоди чап қанотдан бурчак яқиниданн жамоадошига аниқ пас берди. Сўнгги паллада Альба Льорентенинг зарба беришига халал бериб қолди\n2' Пуч чап қанотдан олдинга ўтиб, нарига қанотдаги Суаресга аниқ пас берди. Луис 18 метрлардан йўллаган зарба кучли чиқмади. Ян Облак осонлик билан тўпни эгаллади\n1' Учрашувга старт берилди\n' Ассалому алайкум, қадрли футбол мухлислари! Испания чемпионатида энг марказий ўйинлардан бири бошланмоқда. 33-тур доирасида «Барселона» ўз уйида «Атлетико»ни қабул қилмоқда.\n07:30 Роналду Мессининг натижасини такрорлади \n07:00 Златан Ибраҳимович: «Агар мавсум бошидан буён «Милан»да ўйнаганимда, скудеттони олган бўлардик» \n06:30 Андрей Канчельскис: «Футболда ҳар учрашувда зўрлигингни исботлашинг керак» \n06:00 Futbol TV телеканалининг 8 июль кунги кўрсатувлар дастури \n05:41 Ла лига. «Сельта» яна бир гранддан очко тортиб олди (видеошарҳ) \n05:12 АПЛ. «Арсенал» - «Лестер» - 1:1 (видеошарҳ) \n03:10 "А" Серия. "Милан" – "Ювентус" 4:2 (видеошарҳ) \n02:57 "А" Серия. "Ювентус" сафарда "Милан"дан "тарсаки еди" \n02:36 АПЛ. "Лестер Сити" Лондонда очко йўқотди \n01:05 АПЛ. «Кристал Пэлас» - «Челси» - 2:3 (видеошарҳ) \n01:03 А серия. «Лацио» чемпионлик билан хайрлашдими? \n00:00 АПЛ. Лондон дербисида «Челси» ғалаба қозонди \n23:59 "А" Серия. "Милан" – "Ювентус". Асосий таркиблар маълум! \n23:47 Жуниньо: «Неймар «ПСЖ»га пул учун ўтган» \n23:39 Вадим Абрамов: «Икки хил тайм гувоҳига айландик» \n23:37 Миржалол Қосимов: "Ўйин шиддатли ва жанговар тарзда кечди"


Samsung бармоқ изи сканерларини ишлаб чиқаришни бошлайди » Ўзбекистон янгиликлари – Zamin.uz\nSamsung бармоқ изи сканерларини ишлаб чиқаришни бошлайди\nЖанубий Кореянинг Samsung компанияси тез орада мобил қурилмаларга мўлжалланган бармоқ изи сканерларини ишлаб чиқаришни бошлаши мумкин. Айни вақтда мазкур соҳада АҚШнинг Synaptics ва Швециянинг FPC компаниялари дунёда яққол пешқадамлик қилмоқдалар. Бу ҳақда Terabayt.uz сайти ёзмоқда.\nSamsung бундай сканерларни ўтган йилнинг сўнгги чорагида ишлаб чиқишни бошлаган эди. 2017 йилда эса Жанубий Корея технология гиганти сканерларни сотишни йўлга қўйишни режалаштирган. Компания ўзи яратган бармоқ изи сканерларини аввалига арзон ва ўртача нархли смартфонларига татбиқ этмоқчи. Сканерлар амалда синалгач, уларни S ва Note сериясидаги флагманларга ҳам ўрнатиш кўзда тутилган.\nSamsung мазкур сканернинг фақат чип қисмини яратган, қолган модул ва бармоқ изини қайта ишлаш алгоритми бошқа фирмалар томонидан тайёрланади. Дастурий таъминот Швециянинг Precise Biometrics компанияси томонидан яратилади. Ҳозирда Samsung ўз смартфонларига Synaptics фирмасига қарашли сканерларни ўрнатиб келмоқда.\nТеглар: чип Компания тутилган Samsung бошқа амалда\nSamsung Tesla электромобиллари учун микрочиплар етказиб беради\n11:00 / 11-12-2016\nSamsung Galaxy S8 тақдимоти икки ойга кечиктирилиши мумкин\n16:44 / 08-11-2016\nSamsung сифат назорати тизимини тубдан ислоҳ қилади\n00:21 / 30-10-2016\nSamsung Galaxy Note 7 ишлаб чиқаришни вақтинчалик тўхтатади\n11:54 / 10-10-2016\nSamsung Galaxy Note 7 смартфонлари АҚШ дўконларига етказилди\n13:17 / 21-09-2016\n22:14 Омонат ғор сири (24-қисм)\n22:12 Ашхобод-2017. Футзалчиларимиз финалда!\n21:54 Швейцар компанияси Альп тоғлари ҳавосини экспорт қила бошлади\n21:52 Омонат ғор сири (23-қисм)


Умумий сийдик таҳлили (ОАМ) / Лаборатория синовлари / IntraMed тиббиёт маркази\nУмумий сийдик таҳлили (ОАМ)\nБош саҳифа Хизматлар Лаборатория синовлари Умумий сийдик таҳлили (ОАМ)\nУмумий сийдик таҳлили (ОАМ); бу турли патологик жараёнларни ташхислашда лаборатория тадқиқотининг асосий турларидан биридир. Аммо, биринчи навбатда, таҳлилнинг мақсади сийдик тизимининг касалликларини аниқлашдир.\nОАМ доирасида сийдикнинг кимёвий, физик ва биологик кўрсаткичлари аниқланади, уларнинг меъёридан четга чиқиш клиник белгилар пайдо бўлишидан олдин ҳам патологияни ташхислаш имконини беради. Бундан ташқари, ОАМ йиллик профилактик текширувлар дастурига киритилган, шунингдек, даволаниш самарадорлигини назорат қилиш воситасидир.\nСийдик 92-99% сувдан иборат биологик суюқликдир. Ҳажмининг қолган қисми организмнинг ҳаётий маҳсулотлари: токсинлар, тузлар, гормонлар ва бошқалардан иборат бўлиб, уларнинг консентрациясини, кимёвий ва физик таркибини аниқлаш орқали нафақат буйраклар, сийдик пуфаги, простата ҳолати ва функсионаллигини баҳолаш мумкин. , жигар, балки индивидуал касалликларни ташхислаш учун: пелонефрит, гломерулонефрит , буйрак / жигар этишмовчилиги, нефротик синдром, малигн неоплазмалар ва бошқалар.\nМиқдори 50 мл\nРанг Рангсиз, оч сариқ, сомон сариқ, сариқ, сарғиш сариқ\nҲид Ҳидсиз ёки ўзига хос бўлмаган\nСийдикнинг нисбий 1003-1035\nзичлиги (ўзига хос\nСийдик реактсияси (пҲ) 5,0-8,0 (1 ойгача бўлган болаларда - 5,0-7,0)\nПротеин > 0,140 г/л\nГлюкоза > 2,8 ммол/л\nКетон таналари > 1 ммол/л\nУробилиноген > 34 ммол/л\nЛейкотсит эстеразаси Аниқланмади\nқизил қон ҳужайралари Ҳар бир кўриш майдонига 2 тагача ҳужайра\nЛейкотситлар Ҳар бир кўриш майдонида 5 тагача ҳужайра\nЭпителия Кўриш майдонида 5 тагача скуамоз ҳужайралар\nКристаллар Кичик миқдордаги уратлар, калтсий оксалатлар, аморф фосфатлар ёки аниқланмаган\nШиллиқ Кичик миқдорда\nШуни эсда тутиш керакки, умумий сийдик таҳлили скрининг текширувидир, шунинг учун унинг натижалари ташхисни аниқлаштириш учун бошқа лаборатория ва инструментал текширувларни тайинлашда ишлатилиши мумкин.\nСийдикнинг ранги унда эриган моддалар контсентрациясига боғлиқ ва шаффофдан амбер-сариқгача ўзгаради.\nОддий шароитларда сийдик пигмент алмашинуви маҳсулотлари (хусусан, билирубин): урохромлар, уробилиноидлар ва бошқа моддалар билан рангланади. Қонда билирубин даражасининг ошиши билан у сийдикка кўпроқ киради ва унга бой жигарранг ёки ҳатто яшил-жигарранг ранг беради. Сийдикга эритротситлар (қизил қон таначалари), миёглобин (мушак тўқималарининг асосий оқсили) ёки гемоглобин (еритротситлар таркибидаги оқсил) кирганда, унинг ранги жигарранг-қизил рангга ўзгаради ва "гўшт қийшиқлари" кўринишини олади. Витаминлар ва нитрофуран сериясининг препаратларини қабул қилиш сийдикни лимон сариқдан тўқ сариқ ранггача бериши мумкин.Кўп миқдордаги лейкотситлар (оқ қон ҳужайралари) билан сийдик сутли бўлади (бу ҳолат пиурия деб аталади).\nШаффофлик. Оддий шароитларда сийдик тоза бўлади. Унинг лойқаланиши тузлар, кристаллар, ҳужайра элементлари (еритротситлар, лейкотситлар) мавжудлигидан келиб чиқиши мумкин.\nҲид. Одатда, сийдикда озгина ўзига хос бўлмаган ҳид мавжуд. Аммиак ҳидининг пайдо бўлиши бактериал инфектсиянинг белгиси бўлиши мумкин, кетон таналари контсентрациясининг ошиши билан ўзига хос мевали ҳид ("чириган олма") пайдо бўлади (бу кўпинча қандли диабет - глюкоза алмашинувининг бузилишини кўрсатади).\nСийдикнинг нисбий зичлиги ёки солиштирма оғирлиги урометр ёрдамида аниқланади. Сийдикнинг нисбий оғирлиги буйрак этишмовчилигида сийдикнинг нисбий оғирлиги каби камаядиган буйракларнинг контсентрация қобилиятини ва суюлтириш функтсиясини кўрсатади.\nСийдик реактсияси (пҲ) буйракларнинг организмдаги кислота-баз мувозанатини сақлаш қобилиятини акс эттирувчи пҲ кўрсаткичидир. Буйраклар водород ионлари ва бикарбонатларни чиқаришда иштирок этади, қоннинг пҲ қийматини доимий равишда ушлаб туради. Сийдикнинг пҲ қийматига диет, метаболик хусусиятлар, буйраклар ва сийдик ёълларида юқумли ва яллиғланиш жараёнлари катта таъсир кўрсатади.\nСийдикдаги протеин буйраклар, сийдик ёъллари ва юрак-қон томир тизими касалликларини ташхислашда муҳим белги бўлиб, ҳомиладорликнинг оғир асорати бўлган гестозни ташхислашда ҳам муҳимдир. Сийдикда оқсил пайдо бўлиши протеинурия деб аталади. Одатда, сийдикда оқсил бўлмайди, чунки буйрак филтри оқсил молекулаларининг қондан сийдикка чиқишига тўсқинлик қилади. Протеинуриянинг бир неча сабаблари бор.\nПреренал сабаблар: кучли жисмоний ва психоемотсионал стресс, юрак этишмовчилиги, гипертензия, иситма, ҳомиладорлик пайтида прееклампси, нефроптоз, узоқ вақт давомида мажбурий тик туриш (кўпинча сартарошларда, жарроҳларда, ҳарбий хизматчиларда), шикастланишлар, қон плазмасидаги протеин таркибини бузиш.\nБуйракдаги сабаблари: гломерулярларнинг шикастланиши (гломерулонефрит ва гломерулопатиялар), тубулаларнинг шикастланиши, нефросклероз.\nПостренал сабаблар: сийдик ёълларида юқумли ва яллиғланиш жараёнлари, неоплазмалар.\nСийдикдаги глюкоза. Сийдикдаги глюкозанинг кўриниши унинг қондаги контсентрациясига боғлиқ. Одатда, глюкоза бирламчи сийдикдан қонга тўлиқ қайта сўрилади, агар унинг қондаги консентрацияси "буйрак чегараси" га - 8,8-10,0 ммол / л га етмаган бўлса. Сийдикдаги глюкоза даражасининг ошиши бир қатор физиологик сабабларга кўра мумкин: диетада хатолар (ширин овқатларни суиистеъмол қилиш, айниқса биоматериални йиғиш арафасида), узоқ давом этган очлик, стресс.\nСийдикдаги глюкозанинг пайдо бўлиши буйраклар патологиясини, эндокрин тизимни, дори воситаларининг ён таъсирини, заҳарланишни, мураккаб ҳомиладорликни кўрсатадиган сигнал бўлиб хизмат қилади.\nКетон жисмлари ўзига хос бўлмаган кўрсаткичдир. Сийдикдаги кетон таначаларининг кўпайиши ёг ъалмашинувининг тезлашиши ёки углевод алмашинувининг пасайиши натижасидир. Кўпинча уларнинг даражасининг ошиши очлик, иситма, қусиш, спиртли ичимликларни заҳарланиши ва диабетес меллитус даврида кузатилади.\nСийдикдаги уробилиноген ичак, жигар касалликлари, гемолитик ҳолатлар (қизил қон ҳужайраларини ёъқ қилиш) билан ортади.\nСийдикда билирубин жигар патологиялари, юқумли касалликлар ва пигмент алмашинувининг бузилиши билан намоён бўлади.\nГемоглобин сийдикда кўп миқдорда қизил қон ҳужайралари, миёзит, мушак тўқималарининг кенг шикастланиши, мушак томирларининг тромбози билан аниқланади.\nСийдикдаги нитритлар сийдик тизимида патоген микрофлора фаоллашганда аниқланади.\nҚизил қон ҳужайралари сонининг кўпайиши қуйидаги ҳолларда кузатилади:\nЮқумли ва юқумли бўлмаган генезиснинг буйрак ва сийдик ёълларининг яллиғланиш касалликлари (гломерулонефрит, пиелонефрит, нефрит, систит, простатит, сил).\nБуйраклар ва сийдик ёълларининг травматик шикастланиши.\nБуйрак томирларининг иштироки билан артериал гипертензия.\nҚон коагулятсиясининг турли хил бузилишлари (гемофилия, тромботситопения, антикоагулянтларнинг ҳаддан ташқари дозаси билан).\nБензол, анилин, илон заҳари, заҳарли қўзиқорин ҳосилалари билан заҳарланиш, антикоагулянт терапияга тоқат қилмаслик.\nГенитоурия тизимининг ўсма касалликлари.\nКўриш соҳасида бешдан ортиқ ҳужайралар миқдорида лейкотситлар мавжудлиги қуйидаги ҳолларда қайд этилади:\nЮқумли ва юқумли бўлмаган буйраклар ва сийдик ёълларининг яллиғланиш касалликлари (гломерулонефрит, пиелонефрит, тубулоинтерститиал нефрит, систит, уретрит, сил).\nБуйрак трансплантатсиясини рад этиш.\nЮқумли бўлмаган этиологиянинг тизимли яллиғланиш касалликлари (тизимли қизил югурук билан нефрит).\nЭпителия. Ясси, ўтиш ва буйрак эпителийсининг ҳужайралари мавжуд. Кўп миқдордаги эпителия сийдик ёълларининг шиллиқ қаватининг ҳужайралари шикастланганда (тош билан, яллиғланиш жараёнида) десқуаматсиясининг кучайганлигини кўрсатади.\nТсилиндрлар буйракларнинг тубулаларида ҳосил бўлади ва уларнинг зарарланиш даражасини аниқлаш имконини беради. Кўпинча гломерулонефритда учрайди.\nСийдикнинг маълум бир пҲ даражасида тузларнинг чўкиндисида кристаллар аниқланади. Кўпинча (ҳар доим бўлмаса ҳам) уролитиёзли беморларда пайдо бўлади.\nМукус одатда сийдик чўкиндисида оз миқдорда бўлиши мумкин. Мукус таркибининг кўпайиши сийдик ёълларида яллиғланиш жараёни билан ҳам, тадқиқот учун сийдик тўплашда қилинган хатолар билан ҳам боғлиқ бўлиши мумкин.\nБактериялар ва қўзиқоринлар одатда сийдик чўкиндисида топилмайди. Уларнинг мавжудлиги буйрак ва сийдик ёълларида юқумли жараённинг мавжудлигини ёки тадқиқот учун биоматериални йиғишда қилинган хатоларни кўрсатади.


ЎзА - Фонд бозорида жисмоний шахсларга яратилган қулайликлар\n03.08.2018 19:28 Чоп этиш версияси\n“Тошкент” республика фонд биржаси томонидан Миллий матбуот марказида ўтказилган матбуот анжуманида мамлакатимизда фонд бозорини ривожлантириш борасида амалга оширилаётган ишлар, жисмоний шахслар учун яратилаётган қулайликлар ва тизимда жорий этилаётган янгиликлар ҳақида атрофлича маълумот берилди.\nТаъкидландики, фонд бозорини модернизация қилиш юзасидан Корея биржаси билан ҳамкорликда амалга оширилган лойиҳа муваффақиятли якунига етказилди. Бунинг натижасида 2016 йилнинг август ойида юртимиз фонд бозорида Ягона дастурий-техник мажмуа ишга туширилиб, тизим фаолияти, жумладан, жисмоний шахсларга қатор қулайликлар яратилди. Янги мажмуа савдо, брокерлик, ҳисоб-китоб ва клиринг, депозитар ва назорат тизимларини ўзида бирлаштирган. Бу жараёнда қимматли қоғозлар бозорида ортиқча қоғоз-ҳужжатлар айланувига барҳам берилгани тизим ишини янада ривожлантиришда катта омил бўлди.\n– Яна бир муҳим жиҳати шуки, энди жисмоний шахслар қимматли қоғозлар бозори учун мобиль илова орқали савдолашиш ва ўз ҳисобини бошқариш, мобиль тўлов тизими воситасида ҳисобни тўлдириши мумкин, – дейди “Тошкент” республика фонд биржаси таҳлилий хизмат бошлиғи Ўктам Очилов. – Ушбу тизим орқали фонд биржасида клиринг, неттинг тизимига ўтиш имконияти белгиланди. Маълумки, клиринг – қимматли қоғозлар савдосининг ташкилотчилари томонидан рўйхатдан ўтказилган қимматли қоғозларга доир битимлар бўйича ўзаро мажбуриятларни аниқлаш, аниқлаштириш ва ҳисобга олишдир. Янги тизимда инвестор бир корхонанинг акциясини сотиб олиб, уни шу заҳоти сотиши мумкин. Савдолар якуни бўйича электрон тизим орқали кун давомида савдоларда иштирок этган барча томонларнинг пул талаблари ва пул мажбуриятлари аниқлаштирилиб, ҳисоб-китоб қилинади. Неттингнинг афзаллиги эса инвесторларнинг вақт ва маблағлари тежалишига имкон яратади.\nТаъкидланганидек, 2018 йилнинг ўтган етти ойи давомида «Тошкент» республика фонд биржасида қимматли қоғозлар билан амалга оширилган умумий савдо айланмаси ҳажми 250,8 миллиард сўмни ташкил этган. Бу сўнгги беш йилнинг мазкур давридаги энг юқори кўрсаткичдир. Жорий йил бошидан буён биржа савдолари орқали 99 та акциядорлик жамиятининг 7,2 миллиард дона қимматли қоғозлари билан жами 6821 та биржа битимлари тузилган. Фонд биржасининг умумий савдо айланмасида жисмоний шахслар улуши қарийб 60 фоизгача ошган. Фонд биржасида рўйхатга олинган умумий битимлар сонининг 97,5 фоизи ёки 6644 донаси жисмоний шахслар ҳиссасига тўғри келди.


Ака-ука Нобеллар ва Туркистон нефти\nАсримизнинг энг нуфузли ва йирик сармояли мукофоти ҳисобланмиш Нобел мукофоти салкам юз йил мобайнида васият қилинганидек, «илму фан ва тинчлик учун» хизмат қилиб келмоқда. Нобел мукофоти совриндорлари ва улар яратган ихтиролар, ялмий ва бадиий, бетакрор асарлар тўғрисида кўплаб гапирилади, лекин бу қандай мукофот, кимларга ва қандай хизматлари учун берилади, гапнинг очиги, бу ҳақда тўлақонли маълумотга эга эмасмиз. Нобеллар кимлар, қолаверса, Нобеллар авлодининг бобокалонлари Туркистонга қадам ранжида қилгани ва уларнинг тақдири Русиё ва Туркистоннинг иқтисодий тақдири билан боғланганлиги кўпчиликка қоронғу бўлса ажаб эмас.\nТаништирувни бошлашдан аввал Нобеллар авлоди тўғрисида қисқача маълумот бериб, сўнгра асосий мавзуга қайтсак.\nНобеллар авлодининг сулолабоши Эммануэл Нобел 1801 йили, Шветсиёда таваллуд топади. У замонасининг етук физик олими бўлиш билан бирга йирик саноатчи ва тадбиркор ихтирочи муҳандис ҳам бўлган. XIX асрнинг ўрталаридан эътиборан Русиё империясининг йирик шаҳарларида, жумладан, Санкт Петербург ва Москва шаҳарларида эски феодал ишлаб чиқариш асоси емирилиб, содда қурилмали мануфактуралар ўрнини капиталистик ишлаб чиқариш муносабатларининг дебочаси бўлмиш саноат эгаллай бошлади. Ўз навбатида саноат ихтирочи олимларга ташна бўлади. Русиё чуқур сотсиал-иқтисодий ўзгариш даврини бошидан кечираётганди. 1842 йили Эммануэл Нобел Санкт Петербургга келади, пойтахтда 1859 йилгача яшаб қолади ва тинимсиз ижод қилади. Бу даврда Русиё Туркия билан Қрим ярим ороли учун жанг олиб борарди. Ҳарбий ҳаракатларнинг асосий қисми дёнгизда кечарди. Бу уруш флотлар уруши бўлиб, Пётр I асос солган денгиз флотини яна бир бор синовдан ўтказмоқда эди. Эммануэл ўрис флотига денгиз жанги учун асқотадиган сувости миналарини яратди. Бу ихтиро урушда бурилиш ясалишига асос бўлди. Ихтиро учун йирик миқдорда мукофот ҳам олди. Эммануэл ватанига қайтгач, 1872 йили жон таслим қилди.\nНобеллар авлодининг иккинчи вакили — Эммануэлнинг тўнғич фарзанди Алфред Бернхард Нобел 1833 йили Шветсиё жанубидаги Нобелев қўрғончасида дунёга келади. Нобел фамилияси ҳам киндиги кесилган жойнинг номидан олинган. Етти пуштини суриштирсак, шведларнинг Рюдбек деган уруғига бориб тақалади. Алфред ҳам 1842 йили отаси билан Русиёга кўчиб келган. У отаси сингари физикага эмас, кўпроқ кимё фанига меҳр қўяди ва ихтирочи олим, тадбиркор саноатчи бўлиб етишади. Турли хил сунъий материаллар яратади, отаси билан ҳамкорликда динамит ишлаб чиқарадиган завод ҳам қуради. Алфреднинг ҳисобида 355 та ихтиро патенти ҳам бор эди. Янгидан-янги ихтиролари ва корхоналари орқасидан милёнларга эга бўлди. Ҳаётининг охиригача турли жабҳаларда тинмай меҳнат қилди. Жаҳоннинг 20 мамлакатида 94 йирик ширкатлари ва корхонаси ишлаб турарди. Ҳаёт мазмунини фақат изланишда деб билган Алфред дунёдан тоқ ўтди. Айрим манбаларда қайд этилишича, бир математик дўсти у севган қизга уйланиб олади, шул сабаб бўлса керак, Эммануэл оғзаки тарзда: «Менинг мукофотим математикларга берилмасин», деб васият қилган экан. Ҳақиқатан ҳам математика соҳасидаги ютуқлар учун мукофот таъсис этилмаган. Барча ишбилармонлар каби бир жойда муқим яшамасди, иш юзасидан дунё кезиб юришга мажбур эди. «Мен қаерда ишласам, ўша ер менинг уйим, чунки мен ҳамма жойда ишлайман», деб такрорлашни ёқтирарди у. Алфред 1896 йилнинг 12 декабрида Италиянинг Сан-Ремо деган жойида абадий уйқуга кетди. Дафн маросими тугагач, унинг жами сармояси 33 милён швед крони ёки 9,2 милён АҚШ доллари билан баҳоланди. Толмас ихтирочининг васиятига мувофиқ сармоянинг айланишидан тушган йиллик даромад беш қисмга бўлиниб, унинг бир қисмидан физика, кимё, тиббиёт ёки физиология, адабиёт ҳамда халқлар дўетлиги ва тинчликни мустаҳкамлаш йўлида кўрсатилган алоҳида хизматлар учун 1901 йили халқаро Нобел мукофоти таъсис этилди.\nШветсиё Фанлар академияси физика, кимё ва адабиёт соҳасидаги етук асарларга, Стокголмдаги Қироллик тиббий-жарроҳлик институти эса тиббиёт ёки физиологиядаги улкан ютуқлар учун, Ослода Норвегия парламентининг Нобел мукофоти қўмитаси тинчлик ва халқлар ўртасидаги дўстликни мустаҳкамлаш ташаббускорларига Алфред Бернхард Нобелнинг сурати туширилган олтин тамға ва унвон шаҳодатномасини ҳар йили Алфред вафот этган 10 декабр куни тантанали равишда топширади.\nШветсиё давлат банки ўзининг 300 йиллик юбилейи муносабати билан 1968 йили иқтисод илми соҳасидаги ютуқлар учун қўшимча Алфред Нобел хотираси ёки олтинчи Нобел мукофотини таъсис этди. Бугунга келиб Нобел фондининг умумий қиймати 320 милён Амриқо долларини ташкил этади.\nФизиклардан биринчи бўлиб В, К. Рентген (1901 йил), Г. А. Лорентс (1902 йил), эр-хотин П. М. Кюрилар (1903 йил) ва 1921 йили Алберт Эйнштейн бу мукофотга сазовор бўлган бўлса, ўрис олимларидан биринчи бўлиб 1904 йили И. П. Павлов тақдирланган. Ушбу рағбатдан давлат раҳбарлари ҳам бенасиб қолишмаган: АҚШ президенти Т. Рузвелт, Англия бош вазири У. Черчил, генерал Ж. Маршалл ва М. С. Горбачёв шулар жумласидандир.\nШуниси ажабланарлики, Нобел мукофотига сазовор бўлган Шўро олимлари ва ёзувчиларининг тақдири жуда оғир кечган. Сўз санъаткорлари Иван Бунин, Борис Пастернак, Иосиф Бродский ва Александр Солженитсинлар ҳорижга кетишга мажбур бўлдилар. Буюк инсонпарвар олим ва жамоат арбоби Андрей Сахаровнинг ҳам тақдири уларникидан енгил кечмади. Фақатгина М., Шолохов «қалбини фирқага бериб», ўз ватанида яшади ва ўлмас асарлар яратди.\nМазкур мукофот 90 йил давомида 600 га яқин иқтидорли кишиларга берилган. Ажабмаски, яқин йиллар ичида ўзбек миллати вакилларига ҳам насиб этиб қолса.\nБу авлоднинг яна бир таниқли вакили — Эммануэлнинг кичик ўғли Людвиг Нобелдир. У ҳам отасидек йирик саноатчи ва олим бўлиб етишди. Санкт Петербургга келганидан сўнг «Людвиг Нобель» (ҳозирги «Русский двигатель») корхонасига асос солди ва уни қисқа вақт ичида йирик машинасозлик корхонасига айлантирди. XIX асрнинг иккинчи ярмидан бошлаб империянинг марказий ҳудудида завўд ва фабрикаларнинг сони «ёмғирдан сўнг бодраган қўзиқориндек» кўпаяверди, оқибатда ёқилғига бўлга» эҳтиёж ҳам кучайиб борди. Ишбилармон саноатчи, олим Людвиг 1871 йили ака-укалари Алфред ва Роберт билан биргаликда Бокуда нефт саноати корпоратсиясини тиклай бошлади. Бу йирик нефт синдикати 1879 йилдан бошлаб «Ака-ука Нобеллар ҳамкорлиги» деган расмий ном олди. Бу фирмани кейинчалик қенжа Эммануэл Нобел (1859-1932 йй.) бошқарди. Хазар ва Орол бўйидагй, Фарғона водийси нефт конларининг тақдири бевосита Людвиг номи билан боғланади.\nКелинг, энди биргаликда ака-ука Нобелларнинг Туркистондаги фаолиятига батафсилроқ тўхталайлик. XIX асрнинг учинчи чорагида Русиё империяси ўзининг чангалини Туркистон ерларига ҳам чўзди. Саховатли ўлка забт этилмасиданоқ у империя ғазнасига қандай хом ашё ва маъданлар бера олишлиги ҳисоблаб чиқилганди. Империянинг ҳарбийлари, йўргакдан чиқиб ўзига хом ашё қидираётган юҳо ва шафқатсиз буржўйлари, ерга тўймас заминдорлари XVI асрдаги испан, португал мустамлакалари олтин талвасасида Лотин Амриқоси устига ёпирилгандек қадим Туркистон устига қуюндек ёпирилиб кела бошладилар.\nҲарбий ва иқтисодий истилодан мақсад ягона бўлиб, у ҳам бўлса, ўлкани шафқатсиз талаш, бойлик орттириш эди. Айни чоқда талон-тарож туфайли ўлкада янги типдаги саноат кор-хоналари, виночилик, ипакка дастлабки ишлов берадиган фабрикалар, пахта тозалаш завўдлари қад ростлай бошлади. Табиийки, бирорта саноат корхонаси ёқилғисиз ишлай олмасди. Саноат корхоналарининг миқдори ўсгани сайин ёқилғига бўл-ган талаб ҳам ортаверди. Айни эҳтиёж Туркистонда нефт ва тошкўмирни мумкин қадар кўпроқ қазиб олишни иқтисодий ва ҳаётий зарурият қилиб қўйди. Чунки мустамлакачилар Туркистон шароитини ҳисобга олмасдан қисқа вақтда боғ-роғларни ўтин қилиб, завўд ўтхонаси мўрисидан чиқариб улгуришганди. Кам миқдорда; қазиб олинган ёқилғи эса иштаҳаси карнай Русиё буржуйлари нафсини қондира олмасди.\nНефт қазилиш ишларининг тея ривожланиши учун турли тўсиқлар мавжуд эди. «Тоғ ишлари тўғрисида»ги қонун ҳаракатда бўлса-да у давр талабига жавоб бера олмасди. Туркистон генерал-губернатўри А. Самсонов «Туркистонда ер кимники бўлса, ер ости бойликлари ҳам ўша ер эгасига мансублиги қонунчилигимизнинг асосий принтсипидирв деб алоҳида таъкидлаган эди., Шуни алоҳида қайд этмоқ лозимки, Туркистонда бу тармоқнинг яхши ривожланмаганлигининг қатор сабаблари бор эди. Бинобарин, завўд ва фабрикалар илк марта пайдо бўлаётганлиги миллий буржуазия ихтиёрида йириш сармоянинг йўқлиги, ўлкага эндигина қадам қўйган буржуйлар ҳам нефт қазиб чиқариш учун кўп миқдор пул харажат қилаолмаслиги кабилар сарф қилинган маблағ қисқа вақтдв ўзини оқлай олмасди. Ўрис буржалари эса ускунавий ва амалий жиҳатдан катта ишларни амалга оширишга тажрибасизлик қиларди. Чет эл корхалонларига юқорида таъкидлаганимиздек, тоғ ишлари тўғрисидаги мавжуд қонун йўл бермасди. Ажнабий давлат фуқароси учун Туркистон ерида маъдан қазиш ва табиий бойликларини талон-таров қилиш қонун йўли билан таъқиқлалган эди.\nИқтисодий жиҳатдан биқиқ ҳолда сақланишдан ўрис буржуйлари ҳам, империянинг Туркистондаги маъмурлари ҳам манфаатдор эмас эди. Эндигина оёққа турган буржуазия синфи ҳукуматни ён беришга мажбур этди. 1906 йилнинг 4 апрелида ҳукумат Туркистон ҳудудида чет эл капитали ва унинг ускунавий қудратини нефт қазиб чиқаришга жалб этиш ўдканинг иқтисодий ҳаётида янги давр очишини тан олди ва уларнинг кириб келишига изн берди. Лекин бу даврга Қадар ҳам у ёки бу йўллар билан ўлка ҳудудига чет эл капитали суқулиб кирган эди.\nЎтган асрнинг сўнгги чорагида Русиё банкларининг бўлимлари Туркистон диёрида ҳам пайдо бўла бошлади. 1893—1915 йиллар оралиғида Давлат банклари учтадан ўнтага кўпайган бўлса, хусусий банклар сони учтадан қирқтага етди. Бу банклар ўзининг дастлабки фаолиятини товар ва қарз бериш оператсиялари билан бошлаган бўлса, кейинчалик саноатнинг турли тармоқларига катта-катта маблаглар ҳам сарф қилдилар. Оқибатда нефт қазиб чиқариш соҳасида ҳам иқтисодий сакраш рўй берди. Айни вақтда банк, молиявий иқтисодий оператсияларни юритишда катта тажриба тўплаган фаранги, инглиз, олмон, ҳолланд ва швед саноатчиларининг капитали ҳам Туркистонга, кириб келди,\nТурқистонда биринчи марта 1876 йили « Ака-ука Нобеллар» номи билан аталадиган Русиё монополистик бирлашмаси Хазарорти вилоятининг Челекан оролида нефт қазиб чиқаришни йўлга қўйди. Ҳали Туркистон умумрусиё савдо тасарруфига тортилганича йўқ эди. Саноат корхоналарининг озлиги туфайли ишлаб чиқарилаётган нефт маҳсулотларига талаб деярли сезилмасди. Фақат ўтган асрнинг охирларига келиб Русиёнинг пахтага бўлган эҳтиёжи ошган сайин нефт ва ёқилғига ҳам талаб ошаверди. Ўлкада 1901 йили 9195 пуд (1 пуд — 16,3 кг.) нефт қазиб олинган бўлса, 1911 йилда 2,5 милён пудга яқин нефт қазиб олинди. Туркистонда нефт қазиб олишнинг асосий ўчоғи Челекан ороли ва Фарғона вилоятида жойлашганди,\nАсримиз бошида «Ака-ука Нобеллар», «Санто», «Чимён», «В. Алек-сеев», «А. М. Вербов» К и К°», «Нефт» деб аталадиган бир неча йирик ширкатлар Туркистон , нефтини талон-тарож қилишда бир-бири билан баҳслашарди.\nБиринчи бўлиб Челекан нефтини «Ака-ука Нобеллар» очди ва Ўктабр инқилобигача жуда катта миқдорда нефт қазиб олдилар. Улар нефт кони ёнига кемалар учун қўнимгоҳ ва нефт қувурини ўрнатдилар. Келинг, яхшиси, «Ака-ука Нобеллар»нинг Челекандан ташиб кетган нефтини биргаликда ҳисоблаб чиқайлик:\n1908 йили — 0,9 млн пуд\n1909 йили — 0,9 млн.дан ортиқроқ\n1910 йили — 3 млн. пуд\n1912 йили —- 5,5 млн. пуд\n1913 йили — 2,6 млн. пуд\n1914 йили — 1,9 млн. пуд\n1915 йили — 1,4 млн. пуд\n1916 йили — 0,9 млн. пуд\nДемак, 1908 йилдан 1917 йилгача « Ака-ука Нобеллар» 17,1 милён Челекан қора олтинини «ўғирлаб» кетган экан. Айни пайтда Туркистон йилдан-йилга ёқилғи ва нефт саноати-да халқаро молия капиталининг мустамлакасига айланиб бораётганди. «Ака-ука Нобеллар» ва 1904 йили ташкил этилган йирик «Шелл» ширкати нефт ва керосиннинг олиниши ва унинг сотилишини ўз назорати остига олди.\n1913—1916 йиллари олтита нефт қазиб оладиган ширкат бўлса, уларнинг иккитаси Русиё монополистик ва банк капиталига қарашли эди. Кўп миқдорда нефт қазиб олувчи «Чимён» жамияти «Ака-ука Нобеллар»нинг таъсир доирасига Тушиб қолади. «Санто» жамиятини Ўрус Осиё банки пул билан таъминлаб турган бўлса, Мойлисой нефт кони инглиз капитали ҳисобига ишларди. «Чимён» ва «Санто» жамиятининг йиллик қазиб олган нефти инқилоб арафасида Фарғона вилоятида қазиб олинган нефтнинг 97 фоизини ташкил этарди.\nРусиё монополистлари 1913—1915 йиллар оралиғида Туркистонда кўмир, нефт қазиб олиш учун 18 милён сўм сарфлади. Инқилоб арафасида Туркистон ҳудудидан ҳар йили 13 милён пудга яқин кўмир, 3 милён пуддан ортиқ нефт қазиб олинарди. Мустабидлар қора олтинни қазиб олишарди-ю, туб аҳолининг дастурхонидан хабар ҳам олишмасди. Қазилма эвазига келаётган олтинлар эса Алексеевлар, Бауэрлар, Нобеллар чўнтагини қаппайтирарди, холос. Ўктабр инқилоби бу жараённи шаклан ўзгартирса-да, моҳиятан янгиланишга йўл очиб беролмади.


МОҚ президенти ва ЎФА 1-вице-президенти Умид Аҳмаджонов бугун 41 ёшни қарши олди\n16 май, 2018, 09:05\nБугун Ўзбекистон миллий олимпия қўмитаси президенти ва Ўзбекистон футбол ассоциацияси 1-вице-президенти Умид Аҳмаджонов 41 ёшни қарши олди.\nУмид Аҳмаджонов 2017 йилнинг 12 сентябрида ўтказилган Ўзбекистон Футбол Федерациясининг навбатдаги ҳисобот-сайлов конференциясида Ўзбекистон Футбол Федерациясининг янги президенти этиб сайланганди.\n2018 йилнинг 16 январь куни эса Ўзбекистон Миллий олимпия қўмитаси мажлислар залида ўтган навбатдан ташқари ҳисобот-сайлов бош Ассамблеясида Умид Аҳмаджонов Ўзбекистон миллий олимпия қўмитаси президенти этиб сайланди.\nУмид Аҳмаджонов футбол федерациясига президент этиб сайлангач, мамлакат футболида туб ўзгаришлар, ижобий ислоҳотлар бошланди.\nБиринчи навбатда Ўзбекистонда болалар футболини ривожлантириш, бу борада футболи ривожланган мамлакатлардаги каби тизимни яратиш масаласига алоҳида аҳамият қаратилди. Хориждан кучли мутахассислар юртимизга жалб қилиниб, ҳудудларда болалар футболини ривожлантириш бўйича иш бошланди. Шунингдек, Умид Аҳмаджонов миллий чемпионатимиз савиясини ошириш, мухлисларни стадионларга жалб қилиш борасида ҳам қисқа вақт ичида кўплаб чора-тадбирларни амалга оширди. Бу ислоҳотлар натижасида миллий чемпионатимиз формати ўзгартирилиб, Суперлига ва Про-лига ташкил қилинди. Мухлислар яна стадионларга қайтишни бошлади. Энг муҳими майдонда яна ҳақиқий кураш, спорт тамойиллари асосидаги рақобат юзага келди.\nБундан ташқари, Умид Аҳмаджонов Ўзбекистоннинг турли ёшдаги терма жамоаларининг халқаро майдонлардаги натижаларини яхшилаш борасида ҳам кенг кўламли чора-тадбирларни амалга оширди. Бунинг натижасида Ўзбекистоннинг 23 ёшгача бўлган терма жамоаси шу йил бошида Хитойда бўлиб ўтган Осиё чемпионатида ғалаба қозониб, чемпионликка эришди.\nЎзбекистон миллий терма жамоаси учун кучли рақиблар билан ўртоқлик ўйинлари ташкил қилинди. Жумладан, тарихда биринчи марта Ўзбекистон миллий терма жамоаси учун мундиалга йўлланма олган Марокаш, Сенегал, Уругвай каби терма жамоалар билан Жаҳон чемпионати олдидан ўртоқлик ўйинлари ташкил қилинди ва ташкил қилинмоқда.\nУмид Аҳмаджонов бошчилигида Миллий олимпия қўмитаси ва Ўзбекистон футбол ассоциациясида жонкуяр, фидоий, меҳнаткаш аҳил жамоа жам бўлган бўлиб, ушбу жамоа катта мақсадлар сари олға бормоқда. Асосий мақсад ўзбек спорти, хусусан, ўзбек футболини жаҳонда ўз ўрнига эга бўлишини таъминлаш, халқаро майдонларда юртимиз шарафини муносиб ҳимоя қилиш, терма жамоаларимиз Жаҳон чемпионатлари ва Олимпияда ўйинларига йўлланмаларини қўлга киритишига эришиш.\nЭнг муҳими муҳтарам Президентимиз Шавкат Мирзиёевнинг юксак ишончларини оқлаш, катта ғалабалар ва олий натижалар билан Президентимизни, халқимизни хурсанд қилиш.\nБокс | 30 октябрь, 2020, 08:32\nБектемир Мелиқўзиев кўз уриштириш маросимида иштирок этди (Видео)


23 октябрь, 2020, 10:19\nЎзбек дуэли Ўзбекистонда бўлади.\n-Қўшиқчи Шаҳло Аҳмедова билан ўртангизда қандай муносабат бор?\n-Бу ҳақда аввал ҳам айтганман, ҳозир ҳам айтаман, Шаҳло билан шунчаки дўстмиз ва орамизда дўстликдан бошқа ҳеч қандай муносабат бўлмаган. Дўстингиз билан бирон жойда бирга овқатланишингиз ёки бирга сайр қилишингиз, муносабатлар бошқача тус олганини англатмайди.\n-Ўзбек профессионал боксчилари орасида гонорар олиш бўйича нечанчи ўринда турасиз?\n-Қанча гонорар олишимни айта олмайман, аммо ўзбек боксчилари орасида энг кўп гонорар олиш бўйича биринчи ўринда тураман.\n-Сиз фаолият юритаётган промоутерлик компаниясида яна қайси ўзбекистонлик боксчилар бор?\n-Бектемир Мелиқўзиев, Муроджон Аҳмадалиев, Исроил Мадримов.\n-Фаолиятингизни якунлаганингиздан сўнг, UFCга ҳам ўтиш ниятингиз борми?\n-Ҳозирча йўқ. Балки боксдаги фаолиятимни якунлаганимдан сўнг, ўтишим мумкиндир. Айни дамда менинг бор эътиборим, хаёлларим камарларда.\n-“Рио-2016”да қўлга киритилган тарихий натижалар “Токио-2020”да ҳам такрорланиши мумкинми?\n-Ҳеч нарса дея олмайман. Лекин бир нарсани аниқ айтишим мумкин, бундай олтин авлод ўзбек боксида бошқа бўлмаса керак. Бундай авлод, бундай натижалар...жуда ҳам қийин. Бунинг учун аҳиллик керак. Боксчиларнинг бир-бирига оқибати, тренерларнинг ўзаро ҳурмати бўлиши керак. Очиғини айтсам, ҳозир мен ҳеч кимда бу хусусиятларни кўрмаяпман. Бизнинг пайтимизда бирлик бор эди, ҳозир бирлик йўқолган. Ҳамма ўзим бўлсам, дейди. Кўрамиз, агар Токиода натижа бўлса, демак улар тўғри йўлда бўлади.\n-Шоҳжаҳон Эргашев билан жанг қилишингиз мумкинми? Агар бу жанг бўлса, у Ўзбекистонда ўтказиладими?\n-Агар шундай бўлса, уни Ўзбекистонда ўтказишга ҳаракат қиламиз. Негаки, бу бизнинг жанг. Икки ўзбек боксчисининг ўзаро жангини бутун Ўзбекистон кўриши керак. Лекин шу ўринда, бир нарсани айтиб ўтмоқчиман, биз Шоҳжаҳон билан дўстмиз ва ўзаро муносабатларимиз яхши. Лекин рингда дўст бўлмайди, рингга чиққач, қаршингизда фақат рақибингиз туради.


Архивы ўқ | KITAB.UZ\nМосквада ҳаракатланаётган автоуловдан ўқ отишда гумон қилинган эркак қўлга олинди. Бу ҳақда Россия Ички ишлар вазирлигининг шаҳар бўйича Бош бошқармаси ахборот ва жамоатчилик билан алоқалар бўлими бошлиғи Владимир Васенин «Москва» агентлигига маълум қилди. Унинг тушунтиришича, полиция Москва айланма йўлининг 51-километрида содир бўлган отишма ҳақида маълумот олган. Ҳодиса ҳақида барча гуруҳлар,Батафсил ўқинг\nЯККАБОҒЛИК 20 ЯШАР ҚИЗНИНГ ЮРАГИДАН ЎҚ ОЛИБ ТАШЛАНДИ…\n20 ЯШАР ҚИЗНИНГ ЮРАГИДАН ЎҚ ОЛИБ ТАШЛАНДИ Яккабоғда ўрдак овига чиқиб, маст ҳолда пневматик милтиқдан одам отиб қўйган шахс ҳақида хабар бергандик. Вилоят соғлиқни сақлаш бошқармасидан маълум қилишларича, яраланган 20 ёшли қиз бўлиб, ўқ унинг ўнг елкасидан кириб, кўкрак қафаси ўнг томонидан ўтиб бориб, ўнг ўпка юқори бўлагини тешиб ўтганБатафсил ўқинг\nСиёсат 18:08 02.06.2020(Янгиланган 18:35 02.06.2020) Ҳавола олиш 438 0 0 Афроамерикалик Жордж Флойд полиция қўлида ҳалок бўлгач, АҚШнинг Миннеаполисида ва бошқа кўплаб йирик шаҳарларида тартибсизликлар авж олган эди ТОШКЕНТ, 2 июн — Sputnik. АҚШда полициячилар Sputnik продюсери Николь Русселга қарата, у пресс-картасини тақдим тақдим этганига қарамай, бир неча бор резина ўқларниБатафсил ўқинг\nКиевда депутатнинг жасади топилди. Унга ўқ узилган\nУкраина ҳуқуқ-тартибот идоралари ходимлари Олий Рада депутати Валерий Давиденконинг ўлими сабабларини аниқлашмоқда. Бу ҳақда парламент депутати Иля Кива маълум қилди. «Депутат Давиденконинг жасади хонасидан топилди. Унга ўқ узилган» — деб ёзди сиёсатчи фейсбукдаги саҳифасида. Маълумотларга кўра, фаррош аёл жасадни кўриб қолган ва полицияга хабар берган. Депутатга ўқ узилгани аниқланган, ёниданБатафсил ўқинг\n10:33Фарғоналик ички ишлар органлари ходимларининг 49 нафари «Меҳр-саховат» кўкрак нишони билан тақдирландилар


Бахт ва бахтсизликнинг ниқоби | Мулоҳаза қила оладиганлар учун.\nБахт ва бахтсизликнинг ниқоби\nНоябрь 28, 2016 от mulohaza в Иқтибос // 0 Комментариев\nҚуйида эътиборингизга ҳеч бир таърифу тавсифга муҳтож бўлмаган асарлардан парчаларни ҳавола қилмоқдамиз. Улар адиб Назар Эшонқул қаламига мансуб. Инсоннинг бу ҳаётдаги ўрни, яшашдан мақсад-муддао, бахт ва бахтсизлик ва яна бир қанча баланд саволларга жавоб топишни истаган одам бу асарлардан албатта бохабар бўлиши зарур…\nКексалик ўзининг хўрлик занжирини ҳамманинг устида ҳам айлантиравермайди. У ҳамма нарсани чертиб-чертиб, ибрат қилиб, намуна сифатида танлайди; аммо ҳамманинг бошида бир хил тирикчилик парраги айланаверади. Биров бу парракка юзини тутади, биров қўлини, биров кўзини, биров бошини, биров оёғини, биров…\nҚизиқ, ташвишдан холи ёки ҳеч қурса, иши юришиб турган кишига бошқаларнинг заҳархандаси ҳамиша эриш туюлади.\nГарчи одамзод юрган ҳар қандай йўлнинг охири йўқлик билан тугаса-да, барибир у яшаш касалига мубтало бўлаверади. Ҳаёт ўзи мубталоликдан бошқа нарса эмас.\nИши юришиб, ташвиш қарғалари дарахтига қўнмай қўйган одам ҳамиша мурувватли бўлгиси келади.\nМурувват ҳасадга айланса, ҳеч ажабланарли жойи йўқ. Ҳасад ҳам тириклик белгиси. Одамзод бир умр шундай яшайди, алдов унинг қувончига, ҳашамига, умрининг мазмунига айланади. Алдовга ўрганган кўнгил усиз яшай олмай қолади, у ўзини бахтли кўрсатиш учун бир умр алдайди, алданади, бир кун умр поёнига етганда изига қараса, алдов ва ёлғондан бошқа ҳеч нарса кўринмайди. Ёлғон бу дунёга кўнгил қувончи, шавқи, завқи қилиб жўнатилган. Ёлғон одамдан, одамзоддан кўра кучлироқ салтанат, одамзодни қириб ташлаш, йўқ қилиш мумкин, лекин ёлғонни йўқ қилолмайди, чунки у қалб ўйини, қалб ҳарами, қалб қароргоҳи…\n– Бир кеча уйғониб кетдим, – деди Н. столнинг синиқ оёғига тикилганча. – Чироқни ёқиб, хонага кўз тикдим. Ҳамма нарса тартиб билан жойлашган, ҳамма нарса етарли эди. Умуман, бир одам бахтли яшаши мумкин бўлган ҳамма нарса бор эди. Бироқ шунда нимадир етишмаётганини англаб қолдим. Биласанми, нима? Мен қандайдир ўликка ўхшаб яшарканман. Ўлик каби кечамдан кунимнинг, бугунимдан эртамнинг фарқи йўқ экан. Ўликларда шундай бўлади: менинг эса тирилгим келди ва олдингга мени тирилтир, азобларингни, уқубатларингни менга ҳам юқтир, деб келдим.\n…кичкина одамлар ҳамиша ҳар қандай одамда самимият пайдо қилади, баъзан уларни назарларига илмайдилар. Шунинг учун ҳамма нарсани очиқ гапириб ташлашади, жиноятни аниқлашга эса худди шу нарса керак.\nМен ҳозир бахт ва бахтсизлик ҳақида гапирмоқчиман. Одам ҳаётда ўз ўрнини билиши учун бу саволларга жавоб топиши зарур деб биламан.\nТун хушбўй сиёҳранг атиргулга ўхшайди. Бу гулни ким узиб кўк қўйнига қўйиб кетди экан, мен билмайман.\nМуҳаббат ҳам одамга омадини синаб кўриш учун умр каби бир марта берилади. Ундан олдин ёки кейин содир бўладиган туйғулар бу сирли юртга бориш ёки ундан қайтиш йўллари, холос. Биринчи ёки шунчаки муҳаббат дейишлар яна севиб қолармикинман, дея ўзини овунтириб яшашдан бошқа нарса эмас.\nКўнглингиз ёлғизлик зардобига тўлганда, бу зардобни фақат аёл даволай олиши мумкин.\nАёл ва эркак аслида бир бутуннинг икки қисми. Бахт бутун бўлиши учун аввало мана шу икки қисм бутун бўлиши зарур. Бироқ бунинг учун аёлни севиш керак. Бизнинг бутун умримиз ана шундай аёлни кутиш билан ўтади. Афсуски, бундай аёллар ҳам ҳар бир одамга кейинчалик бир умр соғиниб ўтиши учун бир марта берилади, холос.\nДаҳшат! Дунёдаги ҳеч нарсадан ҳайратланмай қўйиш даҳшат!\nАдабиёт инсоннинг оғриқларидир… Қачонлардир уни бир-бирларига юракларидаги оғриқларни айтиш ва ибрат қилиб кўрсатиш учун ўйлаб топишган…\nАзоб тугаган жойда фаолиятсизлик бошланади: худбинлик, хиёнат, лоқайдлик бошланади.\nОнаси чироқни ёқади, қизи изидан ўчириб юради; у онасига нисбатан ақллироқ – чироқ пулга ёқилишини билади, умрларининг мазмуни қаердадир ҳафтасига икки марта сомса пишириб сотишу яна мана шу бир-бирини шанғи сўзлар билан ғажиб ётишдан иборат… Мен бундай хонадонларга бахт ҳам, бахтсизлик ҳам ёпирилиб кирмаса керак, деб ўйлайман. Бахт ва бахтсизлик қушлари ҳар бир қадамини минг хил мулоҳаза билан ташлайдиган одамларнинг дарахтларигагина кўчади.\nМурдани тирилтириб бўлмайди, буни мен ҳам биламан, лекин хотира ҳамиша тирикдир, у сен билан бирга хонангда, хаёлинг ва кўз олдингда яшайди, сен билан узун тунлар суҳбат қуради ва сени олис ёмғирли оқшомга бошлаб боради. Ёлғиз кўча кезган ва дунёда дўстим йўқ деб хулоса қилган одамнинг хаёлидан бошқа бу ерда ҳеч қандай ғайритабиий нарса йўқ. Кимки менга ўхшаб бепоён тун салтанатида хаёл ва ёлғизлик билан бирга қолса, у мени тушунади.\nЛекин барибир мен унга ҳавас қиламан. У ҳали ҳам ёш болага ўхшайди ва шу гал, албатта йиқитаман, деб яна қайтиб тураверади.\nҲаётни кашф қилмаслик керак. Уни кашф қилиш – газак олган ярани очиш билан баробар. Ҳаётни кашф қилганинг сайин ўзингга ўзинг панжара қуриб борасан.\nБу ёзганларим нима ўзи, бу ажи-бужи ёзувлар ўзи нима? – қалбимдаги учқуннинг тутунлари, холос, гўё мен қаламни сиёҳга эмас, мана шу тутунга ботириб ёзаётгандайман: ҳарфлар эмас, кўксимдан чиққан тутунлар қоғоз юзида буралиб-буралиб сузиб юргандай.\nҲеч қурса, қайси пайтда яшаш имконияти инсоннинг ўз ихтиёрида, улуғвор Вақт чархи ҳар кимнинг ўз қўлида бўлса эди. Унда мен ҳозир нимагаки эришган бўлсам, ҳаммасидан жон деб воз кечардиму мени ҳамон тош йўлда кутиб турган, толдан эшилган жамалагига ўзининг жажжигина орзуларини ҳам қўшиб ўрадиган Робиянинг сарғиш сочларига, Терс ота сувидек тиниқ, ҳар лаҳза тўлқинланиб турадиган хаёлчан кўзларининг умидбахш қирғоқларига бир умрга қайтган бўлардим.\nБаъзан инсон ижод этган ёвузликлар яратганни ҳам лол қолдирса керак деган шубҳага бораман. Инсон ёвузликни улуғ санъат асари даражасига кўтарувчи бирдан-бир жонзот.\nВайсақилик қобилият эмас, одам ўз бахтсизлигини яшириш учун қиладиган ниқоб. Одамзод қанча вайсаса, билингки, у шунча бахтсиздир.\nСизга шуни алоҳида эътимод билан айтмоқчиманки, мен кўп йиллик тажрибамдан шундай хулосага келдимки, гўзал нарсаларнинг ҳаммаси ҳалокатдир. Ҳар қандай гўзаллик ортида ваҳшийлик яширинган бўлади, гўзаллик ваҳшийликнинг ювош кўринишидир… Мана бу гул қандай нафис дейишингиз билан кўнглингизда шу гулни узиб олиш истаги пайдо бўлади. Гўзалликка эришиш учун ваҳшийлик қилишингиз шарт бўлади.\nМана сиз бекатда ўтирибсиз, қандайдир поездни кутаяпсиз. У сизни бу ерда қаергадир ола кетиши керак, поезднинг қандайлигини, қайси томондан келишини, қай томонга кетишини ҳам билмайсиз. Бироқ бекатда ўтириб кутишга маҳкумсиз. Одамзоднинг бор-йўқ умри ана шу кутишдан, кутиш пайтидаги орзу-ю хомхаёллардан ўзга нарса эмас.\nҲозир хиёбон четига бораман, мени қора китоб кўчаларидан олиб ўтган ёлғон ва хиёнатга, фаҳм ва шон-шавкатга интиқ ўтган қалбимнинг шоҳсупасига чиқиб, худди ярадор айиқ нажот излаб сўнгги бор ҳайқиргани ва улуғ жангу жадалдан сўнг эзгулик ва ёвузликнинг, ўлим ва ҳаётнинг моҳияти қолмаган маҳшар кунида вайрон бўлган замину замоннинг харобалари устида, ҳам бу харобаликдан хушнудлик, ҳам янги, тозарган, фориғланган янги мавжудот яратиш шавқи билан тўлган улуғ ва зафарли овоз каби мен ҳам нафс яралари бўғаётган танамни, дўзах тўзони билан тўлган қалбларни ва Иблис билан бир тўшакда ухлаб ётган ушбу дунёни ларзага солиб, масту мустар ҳайқираман: майли, менинг бу ҳайқириғим дунёнинг адашган сўнгги ҳайқириғи бўлиб қолсин.\nМақола 559 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Метка: COVID-19 - Ishonch.uz\nВакцина вирусни жиловлашнинг ишончли йўли(ми?)\nИжтимоий тармоқларда «COVID-19»га қарши вакциналарнинг таъсири тўғрисида турлича қарашлар ва фикрлар кўпайиб бормоқда. Бу бир жиҳатдан аҳоли орасида вакциналар тайёрланиши, уларнинг ишончлилик даражаси билан боғлиқ...\nПутин ва Байден учрашуви: ҚАНДАЙ НАТИЖАЛАРГА ЭРИШИЛДИ?\nАҚШ Президенти Жо Байден ва Россия раҳбари Владимир Путиннинг Женевадаги илк юзма-юз учрашуви, айтиш мумкинки, дунё тинчлиги ва стратегик барқарорлиги учун муҳим омил вазифасини...\nАфсуски, мамлакатимизда коронавирус инфекцияси билан боғлиқ вазият яна кескинлашди. Аслида, шундай бўлиши ҳам тайин эди. Чунки қўшни мамлакатларда коронавирус билан боғлиқ вазият яхши эмас....\nБиолог олим сифатида таъкидламоқчиман: яратилаётган ва ҳозир синовдан ўтказилаётган ёки аллақачон фавқулодда фойдаланишга рухсат этилган вакцина турларининг барчаси инсон саломатлигини сақлаш мақсадида ишлаб чиқилган....\n2021 йил 17 март куни COVID-19 га қарши 660 минг доза «Made in India» вакцинаси Ўзбекистонга етиб келди. Ҳиндистоннинг Ўзбекистондаги Элчиси Маниш Прабҳат ...


Одил Аҳмедов: Мен учун бу ҳар қандай пулдан ҳам қиммат туради | Ўзбекистон ва жахон янгиликлари\nОдил Аҳмедов: Мен учун бу ҳар қандай пулдан ҳам қиммат туради\nСпорт 5 апрель 0:15 840\nЎзбекистон терма жамоаси капитани Одил Ахмедов “Известия”га берган интервьюсида Хитой ва Россиядаги ҳаёти ва Футбол академияси ҳақида сўзлаб берди.\nОдил Ахмедов 2016 йилда Хитойнинг “Шанхай СИПГ” клубига ўтган эди. Ундан олдин эса 6 йил Россия чемпионатида «Краснодар» ва «Анжи» жамоаларида тўп сурган эди.\nФутболчи айтишига қараганда, Хитойда уни жуда яхши кутиб олишган. Унга қулай бўлиши учун барча шароитлар яратилган. У хитойликларнинг дунёқарашини 3 йилда тушуна бошлаган, лекин баъзи нарсаларга ҳалигача ўргана олмаётган экан.\n“Хитой таомларига ҳалигача ўргана олмаяпман. Шу сабабли озиқ-овқат маҳсулотларини Ўзбекистондан олиб келаман. Уйда ўзбекча овқатлар пиширамиз” , – дейди Ахмедов.\nОлти йил давомида тўп сурган Россия чемпионатини ҳам Одил Ахмедов илиқ сўзлар билан хотирлади.\n“Россия чемпионатида ҳам олти йил умрим ўтди. Бу вақт менинг хотирамда футбол карьерамдаги энг ёрқин давр сифатида қолади. Россия жамоаларида менинг – Европа клубларида ўйнаш орзуим ушалди. Сизларнинг футбол мухлислари жуда зўр – улар ҳар доим менинг ёнимда бўлиб, қўллаб-қувватлашга тайёр эди. Бу хотиралар жуда қимматли”, – деди футболчи.\nОдил Ахмедов айтишига қараганда, ҳозир ҳам Россия премьер лигасидан таклифларни жон деб кўриб чиққан бўларди. Футболчи сўзларига кўра, аввалги даврларга қараганда футболчилар маоши кескин ошган.\nЭслатиб ўтамиз, икки йил олдин Ахмедов ўзи туғилиб ўсган Наманганда Футбол академияси очган эди. Яқин орада ушбу мактаб “Краснодар” футбол мактаби билан ҳамкорлик қилишни бошлайди.\n“Мен учун академияни сифатли ривожлантириш жуда муҳим. Келажакда Ўзбекистон терма жамоаси жаҳон чемпионатига чиқишини ва унинг таркибида мактабимиз тарбияланувчилари бўлиши истайман. Бу ҳар қандай пулдан ҳам қиммат туради”, – деди Одил Аҳмедов.\nФутбол академияси очиш унинг ташаббуси бўлганини. Кейинчалик эса уни “Пахтакор” жамоасидан дўстлари қўллаб қувватлаганини ҳам айтиб ўтди.


Ўлимгача бизларни бирга қилгин — Dilkashradio.com\nЎлимгача бизларни бирга қилгин\nТурмуш ўртоғингизни севишни ўрганиш\n“Бутун камтарлик ва юмшоқлик билан, муҳаббат билан бир-бирингизга сабр-тоқат қилинглар” (Эфес 4:2).Мен турмуш қуриб, Худо ва Унинг халқи олдида ваъда берганимда, бахтиёрлигим оғушида ҳаёлан билиб, билмай мен идеал инсонни тасаввур қилганман. Мен турмуш ўртоғимни энг мукаммал одам деб билганман! Биз бирга яшаётган ва бир тан бўлишни ўрганаётган икки хил шахсмиз. Аммо тез орада тарқаб, мен осмондан ерга қуладим. Мен турмуш қурган одам мен ўйлагандай мукаммал эмас экан. Шунинг учун ҳам биз кўпинча икки ёшнинг бахтиёрлик билан қурилган турмушларидан кейинчалик ҳафсаласи пир бўлганликларининг гувоҳи бўламиз. Икки ёшнинг бахтиёрликдан кўзларида чақнаган юлдузлар қумга айланади. Хурсандчилик билан бошланган ва шундай давом этади деб кутган турмушлари, ғам-алам ва душманлик билан тугайди.\nАёл эрига қандай муносабатда бўлса яъни у ҳақида ўйласа, ғамхўрлик қилса ва унга нисбатан ҳислари қандай бўлса эридан ҳам шуларни кутади. Ёки аксинча эр ќам аёлидан ўзининг кўнглидагидай муносабатда бўлишини кутади. Аммо эр-хотин бир-бирига кутилганидай муносабатда бўлмаса ўртада жанжал бўлади. Аммо Худо бизни бир хилда фикрлайдиган, бир хил ҳис қиладиган ва бир хилда ҳаракат қиладиган қилиб яратмаган. Биз бирга яшаётган ва бир тан бўлишни ўрганаётган икки хил шахсмиз. Баъзида турмуш ўртоџлардаги турли хил одатлар, уларда кичик ќафагарчиликларни келтириб чиџаради бунга оддийгина Тиш пастасини ишлатишни мисол џилиб олишимиз мумкин. Тиш пастасини икки хилда ишлатиш. Биз тиш пастасини пастдан юқорига қараб сиқишимиз ёки дуч келган жойидан сиқиб чиқаришимиз ҳам мумкин экан. Эр биринчи усулда ишлатса, аёл иккинчи усулда ишлатади.\nЭр ҳар куни эрталаб тиш пастаси ичидаги пастани юқорига қараб йўналтиради, кейинги куни эса тиш пастаси идишнинг ҳамма жойида ёйилиб ётган бўлади. бир кун шундай бўлади, икки кун, уч кун охири эр унинг бу одатидан асабийлаша бошлайди, чунки хотини тиш пастасини у хоҳлагандай ишлатмаётган эди. Кичик кичик аччиқланишлар юракда қолиб кетса, улар тўпланиб, охири бошқариб бўлмайдиган ғазабга айланади. Эр-хотинлар ўртасидаги бундай одатлар ўртадаги келишмовчиликка сабаб бўлиши мумкин, аммо бир нарса ќеч џачон эсингиздан чиџмасин: Одатларга қўшимча равишда биз турмуш қурган ёки қурадиган киши билан орамиздаги характерларимиз ва табиатимиздаги фарқларни ҳам эътиборга олишимиз керак. Худо уни шундай яратганини ва уни ўзимизга ўхшатишга ҳаракат қилмай, қандай бўлса шундайлигича қабул қилишни ўрганишимиз керак.\nИнсон нарсалардан кўра қадрлироқдир. Ёки газета ва ойномаларни ўқиб бўлиб ўқиган жойида ва ечган кийимлари ечилган жойида қолиб кетса, сиз ўзингизни худди куни билан унинг орқасидан йиғиштириб юргандай ҳис қиласиз. Худо менга инсон нарсалардан кўра қимматроқ эканлигини ўргатишига узоқ вақт кетди. Газеталарнинг ёки ойномаларнинг ҳар жойда сочилиб ётиши ёки полнинг кир бўлиб қолгани турмуш ўртоғимизни ранжитишга арзийдими? Уларни кейин яна йиғиштириб олишимиз мумкин. Аммо ўша мавзулар уруш-жанжал қилишимизга арзийдими? Бунда муаммога эмас, ўшандай ҳолатда биз ўз фикрларимизни етказиш учун қандай оҳангда гапирамиз ва айтадиган гапларимизни қай йўсинда гапирамиз ана ўшаларга эътибор бериш муҳим.\nОила бутунлиги 2 қисм


Бекободда 16 ёшли ўсмир 52 ёшли одамнинг ўлимига сабаб бўлди\n01 декабр 2020, Тошкент вақти: 07:28\nТошкент вилоятининг Бекобод шаҳрида 16 ёшли ўсмир 52 ёшли одамни уриб ўлдирди. Бу ҳақда Ички ишлар вазирлиги 4 март куни хабар берди.\nРасмий маълумотда айтилишича, ҳодиса 3 март куни Бекобод шаҳри Ўзбекистон кўчасида жойлашган марказий деҳқон бозори олдидаги пиёдалар ўтиш йўлагида содир бўлди.\nЎзаро даҳанаки жанжал ортидан 16 ёшли Ш.С., 52 ёшли О.Т.нинг юзига қўли билан урган. О.Т., боши билан ерга йиқилиб, жароҳат олган ва воқеа жойида вафот этган.\n16 ёшли ўсмир қўлга олинган. Ҳолат юзасидан жиноят иши қўзғатилиб, тергов ҳаракатлари олиб борилмоқда.


11:44 17.01.2021 (Янгиланган 12:11 17.01.2021)\nТОШКЕНТ, 17 янв — Sputnik. Тошкент шаҳри Якксарой туманида 60 ёшли фуқаронинг 12,5 миллион сўмини алдов йўли билан ўзлаштирган фирибгар қўлга олинди. Бу ҳақда Тергов департаменти хабар қилмоқда.\nАниқланишича, 2020 йилнинг 29 октябрь куни лўли миллатига мансуб бўлган аёл тумандаги Тошбулоқ кўчасида жойлашган хонадонларнинг бирига кирган. Хонадон эгаси Н.А.га уйига дуо ўқилганлиги айтиб, қўлларида бўлган икки дона аёл ва эркак қўғирчоқлари ва ўзи билан олиб келган арабча ёзилган қоғозларни хонадон ҳовлисига ташлаб қўйган. Кейин унга уйини “тозалаб” беришни айтган ва “хизмати” эвазига 12,5 млн сўмлик тилла-тақинчоқларни олиб кетган.\nТергов-тезкор ҳаракатлари давомида мазкур жиноятни 58 ёшли Г.М. содир этганлиги аниқлаган.\nҲозирга унга Ўзбекистон ЖКнинг фирибгарлик моддаси нисбатан айблов эълон қилинган ва тегишли судловда кўриб чиқиш учун туман прокуратурасига юборилган.